ועדת העלייה, הקליטה והתפוצות, כנסת 25, פרוטוקול מספר 142, 2024-02-19 00:00

עודד פורר: בוקר טוב לכולם, אני מתכבד לפתוח את ישיבת ועדת העלייה, הקליטה והתפוצות

עודד פורר:  נושא הדיון הוא סיוע משרד התרבות והספורט לאמנים, ספורטאים ומאמנים עולים חדשים

עודד פורר:  הדיון יתקיים בהשתתפות השר מכלוף מיקי זוהר ומנכ"ל משרדו

עודד פורר:  לצערי, זה עוד בוקר של "הותר לפרסום" עם חייל שנהרג בקרבות שברצועת עזה ועדיין, אחרי כל כך הרבה ימים, 134 חטופות וחטופים נמצאים במרתפי החמאס, בתנאים לא תנאים, אנחנו אפילו לא יודעים היכן

עודד פורר:  אנחנו נפתח עם כמה מילים של נציגי המשפחות

עודד פורר:  ראשון הדוברים גיל דיקמן

גיל דיקמן: שלום, תודה רבה

גיל דיקמן:  ממש כמו שנאמר, 136 ימים, 134 חטופים

גיל דיקמן:  מספר הימים לצערי עולה ומספר החטופים החיים לצערי יורד

גיל דיקמן:  כרמל גת, בת דודה שלי, שם, בעזה, חטופה, ואתה עוד 133 חטופים

גיל דיקמן:  כבר נמאס לנו להגיע לכאן אבל כדי שלא נצטרך להגיע לכאן שוב אנחנו דואגים להשאיר את הנושא על סדר-היום ויש לנו דרך מאוד פשוטה לעשות את זה, זה נקרא מניין הימים ואתם מוזמנים להצטרף אלינו

גיל דיקמן:  זה הולך כך:     1, 2, 3, 4, 5, 6, 7, 8, 9, 10, 11, 12, 13, 14, 15, 16, 17, 18, 19, 20, 21, 22, 23, 24, 25, 26, 27, 28, 29, 30, 31, 32, 33, 34, 35, 36, 37, 38, 39, 40, 41, 42, 43, 44, 45, 46, 47, 48, 49, 50, 51, 52, 53, 54, 55, 56, 57, 58, 59, 60, 61, 62, 63, 64, 65, 66, 67, 68, 69, 70, 71, 72, 73, 74, 75, 76, 77, 78, 79, 80, 81, 82, 83, 84, 85, 86, 87, 88, 89, 90, 91, 92, 93, 94, 95, 96, 97, 98, 99, 100, 101, 102, 103, 104, 105, 106, 107, 108, 109, 110, 111, 112, 113, 114, 115, 116, 117, 118, 119, 120, 121, 122, 123, 124, 125, 126, 127, 128, 129, 130, 131, 132, 133, 134, 135, 136

גיל דיקמן:       136 ימים, 134 חטופים וחטופות, חיים ומתים

גיל דיקמן:  בבקשה, אל תגרמו לנו לבוא לכאן גם בשבוע הבא ולספור 143, 150, 500 ו-5,000 ימים

גיל דיקמן:  תודה

עודד פורר: תודה, גיל

עודד פורר:  חנה, בבקשה

חנה כהן: תודה על רשות הדיבור

חנה כהן:  שמי חנה ואני הדודה של ענבר הימן שהשתתפה במסיבה בנובה

חנה כהן:  איך שהתחילו המחבלים, הנאצים, לגדוש את האזור ענבר ברחה לכיוון בארי, שם היא חשבה שהיא תמצא מקלט בין היהודים הטובים

חנה כהן:  אבל לצערנו הרב המקום היה שוקק מחבלים, מחבלי חמאס, נאצים, שגדשו את המקום, שהרגו, שבזזו, שרצחו, שאנסו

חנה כהן:  הם חטפו את ענבר על אופנוע ולקחו אותה לתוך עזה

חנה כהן:       היא נכנסה לעזה כשהיא על הרגליים, בריאה ושלמה

חנה כהן:  למחרת יצא סרטון מחמאס בטלגרם בו מראים את ענבר כשהיא מובלת, ידיים ורגליים, ראש שמוט לאחור וכל גופה מלא בירי

חנה כהן:  בשלב הזה עדיין לא קבעו מוות

חנה כהן:  הוועדה שהתכנסה לא קבעה מוות

חנה כהן:  כך 70 יום חיינו באשליה שיתכן שענבר בין החיים, יתכן שהם מטפלים בה, זה ראש של יהודי

חנה כהן:  אחרי 70 ימים דפקו לנו בדלת והודיעו לנו שיש מידע מודיעיני שענבר לא בין החיים

חנה כהן:       מאז עברו יותר מארבעה חודשים, אנחנו לא יודעים איפה ענבר נמצאת, כמו שאנחנו לא יודעים איפה נמצאים כל החטופים החיים שבמנהרות

חנה כהן:  אנחנו לא יודעים מה נשאר מענבר, אולי עצם, אולי צלע

חנה כהן:  מענבר כבר לא נוכל להיפרד כי לא נשאר להיפרד

חנה כהן:  מה שאנחנו מבקשים היום זה להביא אותה לקבורה בארץ ישראל, ארץ הקודש, ארץ אבותינו, ולא לשכוח, לא לשכוח את החיים ואת המתים, 136 במספר, שהיו צריכים לחזור הביתה לא מחר, לא מחרתיים, אלא כבר אתמול

חנה כהן:       אין לנו יותר כוח

חנה כהן:  ההורים של ענבר ממוטטים, בגלל זה אני הגעתי לפה לדבר

חנה כהן:  גם לי אין כוח, כמו שאתם רואים, אבל אני עושה הכול, ואני אעשה הכול, אני אגיע לכל מקום בשביל להדהד באוזני כולם שיש 134 חטופים

עודד פורר: תודה, חנה

עודד פורר:  איתי סיגל, בבקשה

איתי סיגל: קוראים לי איתי סיגל, אני אחיין של קית' סיגל

איתי סיגל:  קית' נחטף ביחד עם אשתו אביבה, אני בטוח שרובכם מכירים את אביבה, היא לא מתביישת לספר את סיפורה ואת סיפורם של האחרים שנמצאים בשבי

איתי סיגל:  היא לא מפחדת לדבר על זה

איתי סיגל:  אני חושב שאנחנו קצת פוחדים לדבר על זה ומחביאים את זה ביחד עם כל הכביסה המלוכלכת

איתי סיגל:  אני חושב שחשוב לדבר על הדברים האלו

איתי סיגל:  חשוב שאנחנו נדע את האמת

איתי סיגל:  אני חושב שזה בושה שנכנסים יותר כתבים זרים ויותר אזרחים זרים לאזור הטבח מאשר אזרחי מדינת ישראל

איתי סיגל:  אנחנו צריכים לדעת מה קורה

איתי סיגל:       דוד שלי עלה מארצות הברית

איתי סיגל:  אנחנו נמצאים בוועדת העלייה והקליטה

איתי סיגל:  אני חושב שזו אחת הוועדות שבאמת לקחה את הנושא מהיום הראשון קצת יותר ברצינות

איתי סיגל:  יש פה רשימה של חטופים, חלקם נרצחו והם עדיין פה, וזה חשוב לזכרם

איתי סיגל:       יש לי בקשה אחת ואני אשמח שכולם ישתפו איתי פעולה

איתי סיגל:  אנחנו נמצאים בקומה הכי תחתונה במשכן הכנסת, במקלט

איתי סיגל:  אני חושב שלמקום הזה יש הרבה יותר כוח והרבה יותר אפשרויות להשפיע על העולם ולהשפיע על הממשלה, אבל אני לא שומע את הכנסת

איתי סיגל:  אז אני אשמח אם כל מי שפה יצטרף

איתי סיגל:  מי שמכיר, יכיר, ומי שלא מכיר, יצטרף לנגלה השנייה

איתי סיגל:  את כולם! עכשיו! את כולם! עכשיו! את כולם! מקווה ששמעו אותנו גם בקומה השלישית כי אין דבר יותר חשוב מלהחזיר אותם עכשיו

איתי סיגל:  לדוד שלי נגמר הזמן

איתי סיגל:  אני לא יודע איזה מין דוד יחזור לי כשהוא יחזור כי הוא כבר 136 ימים בשבי החמאס

איתי סיגל:       אז אני דורש מכולם, מכל חברי הכנסת ומכל השרים, לעשות הכול, לבוא לעצרות, ללכת לחו"ל, לחשוב על כל הפתרונות שיכולים לעזור להחזיר אותם ולפתור את המשבר שבו אנחנו נמצאים עכשיו, כי זו פשוט בושה שאנחנו נמצאים ביום ה-136 ודוד שלי וכל השאר עדיין שם

איתי סיגל:  תודה

עודד פורר: תודה

עודד פורר:  מרב סבירסקי, בבקשה

מרב סבירסקי: שלום, שמי מירב סבירסקי, אחות של איתי

מרב סבירסקי:  ספרנו כאן קודם 136 ימים ואני אסביר לכם מה זה 136 ימים

מרב סבירסקי:  במספר 99 איתי נרצח

מרב סבירסקי:  כל יום שעובר יכול להיות גזר דין מוות עבור אחד החטופים

מרב סבירסקי:  הלוואי ולא אבל יכול להיות

מרב סבירסקי:  מי שאחראי בישראל אלו נבחרי הציבור שנמצאים כאן בכנסת

מרב סבירסקי:  ה-7 באוקטובר – אחריותכם

מרב סבירסקי:  יום ה-99, מותו של איתי – אם הוא לא יצא משם, והוא לא יצא משם, אולי הוא ייצא כגופה, לא בחיים – אחריותכם

מרב סבירסקי:  וכל אחד שלא יצא משם בחיים – אחריותכם

מרב סבירסקי:  עכשיו הגיע הזמן שתעשו משהו

עודד פורר: תודה

ג'וחא אנגל: שלום, שמי ג'וחא, אני הסבא של אופיר אנגל שחזר אחרי 54 ימים מהגיהינום

ג'וחא אנגל:  אופיר נחטף בבארי כשהיה בביתו של יוסי שרעבי עם חברתו יובל

ג'וחא אנגל:  הם נחטפו ב-7 לחודש יחד עם אחיו של יוסי, שאשתו ושתי בנותיו נרצחו

ג'וחא אנגל:  אופיר חזר, ויוסי, אחרי 102 יום, שמענו שהוא מת

ג'וחא אנגל:  לא יודעים אם על ידי הצבא או שהוא נרצח על ידי החמאס

ג'וחא אנגל:  ישבנו שבעה על יוסי בלי קבר

ג'וחא אנגל:  אנחנו נמצאים במצב הזוי

ג'וחא אנגל:  ההרגשה שלי אישית, כמשפחה, היא שזה לא מעניין אף אחד

ג'וחא אנגל:  הייתי פה לפני שלושה חודשים, תמונה אחת של החטופים לא הייתה

ג'וחא אנגל:  צעקתי אצל יושב-ראש הכנסת ואצל אופיר כץ ולאט לאט אני רואה שיש תמונות

עודד פורר: לצערי, פה זה מהיום הראשון שהכנסת התכנסה

ג'וחא אנגל: פה לא הייתי, לא אמרו לי שיש, הלכתי וחיפשתי עם מצלמה

ג'וחא אנגל:  אני מכיר קצת את הבניין הזה מעברי

ג'וחא אנגל:  ב-14 באוקטובר, כשהיינו מבולבלים לגמרי, מישהו הציע לנו להוציא לאופיר אזרחות הולנדית

ג'וחא אנגל:  ב-19 לחודש ממשלת הולנד הכריזה שיש חטוף הולנדי בעזה

ג'וחא אנגל:  ראש ממשלת הולנד, השרים, השגרירה, כל הזמן אתנו היו בקשר, כמעט כל יום

ג'וחא אנגל:  ראש ממשלת הולנד סימס לי כל פעם: הוא נוסע לקטאר, הוא דיבר עם סיסי, כך וכך

ג'וחא אנגל:  רבותיי, עד היום, 136 ימים, אפס קשר עם מישהו מהמדינה הזאת

ג'וחא אנגל:  אפס קשר

ג'וחא אנגל:  לא מהממשלה, לא מהכנסת, לא מכלום

ג'וחא אנגל:  אפס קשר

ג'וחא אנגל:  לא הגיוני

ג'וחא אנגל:  אין דבר כזה

ג'וחא אנגל:       רבותיי, במקום לדון פה בכל מיני עניינים, תדונו בלהביא אותם הביתה עכשיו כי הם לא יחזרו, הם לא יחזרו חיים

ג'וחא אנגל:  המשוואה של ביבי, מצד אחד לנצח את החמאס ומצד שני להחזיר את החטופים, היא משוואה לא נכונה

ג'וחא אנגל:  אמרנו את זה בשבוע הראשון, אנחנו אומרים את זה אחרי ארבעה חודשים, היא לא נכונה וכל יום שעובר יהיו פחות חיים להחזיר

ג'וחא אנגל:  חבל על הזמן

ג'וחא אנגל:       דבר נוסף, לא שמעתי מאף חבר כנסת, מאף גוף תקשורת ומאף הסברה ישראלית בחוץ על התרופות שנמצאו בעזה ולא ניתנו לחטופים שלנו

ג'וחא אנגל:  מה עושים עם זה? למה זה לא צעקה באו"ם? מה קרה? אנחנו שותקים, לא אומרים כלום, נכנעים לחמאס

ג'וחא אנגל:  תודה

עודד פורר: תודה

עודד פורר:  שמעון אור, בבקשה

שמעון פרס: בוקר טוב, אני דוד של אבינתן אור, אחיו התאום של ירון אור, האב, אני גם מייצג אותו פה בגלל הקושי שיש לו לעמוד במסע הזה, הקושי הפיזי והנפשי

שמעון פרס:  אבינתן נחטף יחד עם נועה ארגמני ב-7 באוקטובר מהמסיבה בנובה

שמעון פרס:  היא נחטפה על אופנוע והוא היה אזוק לידה, עמד לידה

שמעון פרס:  זאת תמונה שאני חושב שפורסמה ראשונה

שמעון פרס:  אנחנו לא יודעים עד היום מה קורה אתו

שמעון פרס:  אנחנו יודעים שהם הופרדו

שמעון פרס:  אותה ראינו בתמונות, בסרטון ולא מעבר לכך

שמעון פרס:       קודם כל אני רוצה להגיד שכולנו, משפחות החטופים, באותה סירה, באותו מקום איום ונורא, למרות שיש בינינו תפיסות שונות לגבי איך צריך לנהוג

שמעון פרס:  אני מביא פה את התפיסה וההבנה שלי, גם של פורום "תקווה" בעניין הזה וגם של הרבה ממשפחות החטופים באופן כללי, לא כולן, אני לא מייצג אף אחד

שמעון פרס:       אני רוצה לומר שאנחנו חייבים במהלך שאנחנו עושים כדי להביא את החטופים להביא לעסקה הטובה ביותר שבה אנחנו מביאים את כל החטופים ביחד

שמעון פרס:  ההבנה שלי היא שהדרך הטובה ביותר לעשות את הדבר הזה מול המחבלים הללו – שכל מה שהם רוצים זה להוריד את מדינת ישראל לברכיים – היא ללחוץ אותם וללחוץ אותם עד שאנחנו נגיע לעסקה הטובה ביותר, ושם העסקה חייבת לכולל את כל החטופים ביחד, לא בפעימות כי כל פעימה תשאיר את שאר החטופים מאחור

שמעון פרס:  ברגע שיינתן להם זמן קצר להתארגן אנחנו לא נקבל אותם חיים

שמעון פרס:  זאת נקודה אחת

שמעון פרס:      נקודה שנייה שחשוב לי לומר

שמעון פרס:  אני מבקש מאוד – וגם אני מבקש ממך, חבר הכנסת פורר, שאתה נמצא בתוך המערכת הפוליטית חזק – כל עוד אנחנו נמצאים במלחמה, כל עוד החטופים לא נמצאים אתנו, אני ממש מתחנן, תשאירו את המאבק לגבי השלטון אחרי המלחמה ואחרי שהחטופים יחזרו

שמעון פרס:  בעיקר אחרי שהחטופים יחזרו

שמעון פרס:  ברגע שחמאס רואה שאנחנו מתקוטטים או אוכלים אחד את השני לגבי מי יהיה בשלטון, מה יהיה בשלטון, ואנחנו לא מתאפקים, הם מחכים שאנחנו נאכל אחד את השני כדי שהם יוכלו לדרוש דרישות שלא נוכל לעמוד בהן

שמעון פרס:  אני מתחנן בפניכם ואני מבקש ממך באופן אישי, חבר הכנסת פורר, תעשו הכול להתאפק, להביא את החטופים בחזרה ואחרי כן תעשו מה שאתם רוצים

שמעון פרס:  כל אחד יעשה מה שהוא רוצה

שמעון פרס:  אבל בשלב הזה לגרום לכך שהחטופים יגיעו, שהחמאס יתמוטט ונגיע לעסקה הטובה ביותר

שמעון פרס:  תודה רבה לך

עודד פורר: אמן

עודד פורר:  צביקה מור, בבקשה

צביקה ניר: שלום וברכה, שלום, כבוד השר

צביקה ניר:  שמי צביקה, אבא של איתן מור, שהיה מאבטח בנובה ונחטף בשעה שלוש בצהריים בערך, לאחר שהתעכב ועסק בהטמנה של שתי גופות של בנות שמצא בדרך, קילומטרים דרומית מאזור המסיבה

צביקה ניר:  אני רוצה לדבר על שלושה דברים שמפריעים להשבת החטופים ביום הזה

צביקה ניר:  היום מתקיימת הצבעה על הדחתו של עופר כסיף, שתמך באלו שרצחו אותנו, אנסו, טבחו, שרפו לנו תינוקות וחטפו את יקירינו, ולא יכול להיות שבכנסת ישראל היום יישב אדם כזה

צביקה ניר:  אני קורא לכולם לתמוך בהדחתו

צביקה ניר:       הדבר השני זה הסיוע ההומניטרי

צביקה ניר:  אנחנו המדינה היחידה בעולם שנותנת סיוע לאויב שלה

צביקה ניר:  האויב זה האוכלוסייה הפלסטינית כולה שבחרה בחמאס ובחרה שלא לצאת מרצועת עזה ב-16 שנות השלטון של חמאס ברצועה וגם הצטרפה לביזה, לאונס ולטבח בשמחת תורה

צביקה ניר:  הסיוע ההומניטרי צריך לעזור, יש לנו אינטרס לגרום שם למשבר הומניטרי כדי שהאוכלוסייה הפלסטינית תקום על חמאס ותדרוש מחמאס לשחרר את החטופים כדי שיהיה להם את המזון והתרופות שלהם, מה שהם צריכים

צביקה ניר:       הדבר השלישי, קרוב לוודאי שמה שהיה כאן בשנה הקודמת היה זרז להתקפה של חמאס, כאשר היו כאן קולות מאוד מאוד קשים של שסע

צביקה ניר:  לכן ביום הזה במיוחד, קודם כל אנחנו, כל משפחות החטופים ביחד, עם מטרה משותפת, וגם אני קורא לכל הציבור, לנהוג באחריות של אחדות כי האחדות שלנו מנצחת

צביקה ניר:  זה מאוד מאוד כואב לראות ארגונים שבתקופה הזאת עסוקים בדברים אחרים שלא קשורים למאמץ המלחמתי

צביקה ניר:  אני קורא לכולם להיות במאמץ המלחמתי ובעיקר השבת החטופים

צביקה ניר:  תודה

עודד פורר: תודה רבה

עודד פורר:  אחרון הדוברים, גילי רומן

יעל גרמן: תודה רבה

יעל גרמן:  תודה, השר, שאתה אתנו

יעל גרמן:  היינו פה בקריאת מניין הימים, זו חוויה שהיא לא פשוטה לנו בכלל

יעל גרמן:  אני רוצה לנצל את ההזדמנות הזאת לשתף באיזושהי פרספקטיבה שלא יצא לי עוד בגלל שאנחנו כאן עם שר הספורט וחברי הכנסת שעוסקים בנושא

יעל גרמן:  אחותי ירדן נחטפה מבארי יחד עם בעלה אלון והבת שלהם גפן

יעל גרמן:  הם נלקחו מהבית של ההורים של אלון, אשל וכנרת

יעל גרמן:  כנרת נרצחה מחוץ לביתה וכרמל, אחות של אלון, עדיין חטופה

יעל גרמן:       ירדן ואלון הוכנסו לתוך רכב יחד עם האחיינית שלי בת השלוש והוסעו לכיוון עזה וממש לפני שהם חצו את הגבול המחבלים יצאו מהרכב בגלל שהם ראו איזה איום של טנק, ותוך כדי הנסיעה לכיוון עזה עם הנהג שנשאר ירדן ואלון החליטו לקפוץ מהרכב ולברוח

יעל גרמן:  הם היו צריכים לרוץ

יעל גרמן:  יש הבדל קטן בין ירדן ואלון וזה סוג הספורט שהם בחרו לעסוק בו

יעל גרמן:  אלון רץ למרחקים, ירדן משחקת טניס

יעל גרמן:  ירדן קפצה מהרכב כשגפן, אחיינית שלי, הייתה על הידיים שלה והם התחילו לרוץ כמה מאות מטרים לכיוון מוצב של צה"ל שהם חשבו שהם יכולים להסתתר בו

יעל גרמן:  הוא היה נטוש

יעל גרמן:  הם חשבו שהוא ממולכד

יעל גרמן:  הם החליטו שהם צריכים להמשיך לרוץ

יעל גרמן:       באותה נקודה לירדן הייתה את הדילמה הכי נוראית שאנחנו יכולים לתאר, האם להישאר עם הבת שלה או לתת אותה לאלון בגלל שהיא הבינה משהו שאני חושב שאנחנו לא אמורים להתמודד עם הבנות מסוג זה, שהיא מסוגלת לרוץ למרחקים קצרים ואלון מסוגל לרוץ מהר ורחוק יותר

יעל גרמן:  אז אם היא רוצה להציל את הבת שלה היא חייבת לתת אותה לאלון בגלל שהוא בחר מה שאנחנו קוראים בבית ב"ספורט הנכון", בספורט במדינת ישראל שיכול להציל את החיים שלך ואת החיים של הבת שלך

יעל גרמן:  בנקודה הזאת ירדן העבירה לו את גפן וביקשה שהוא ירוץ מהר

יעל גרמן:  היא עצרה, הגנה על הגוף שלה עם הידיים על הראש מאחורי עץ, אלון הצליח באמת לרוץ מהר מספיק להתחבא שמונה וחצי שעות בלי אוכל ובלי מים בשקט מוחלט עם גפן

יעל גרמן:  תוך כדי הלילה הם הגיעו חזרה לבארי וירדן הייתה שבויה 54 ימים עד שהיא חזרה בעסקה

יעל גרמן:       אני חושב שאנחנו הגענו בתקופה הזאת למחוזות הזוועה והאבסורד ותחת הממשלה הזו, צר לי להגיד את זה, להכרעות, דילמות, שלא דמיינו בכלל, כמו הדילמה הזאת

יעל גרמן:  זו באמת הפכה להיות בדיחה במשפחה שלנו

יעל גרמן:  כל אחד צריך להגיד איזה ספורט הוא בוחר ואנחנו נבדוק אם זה הספורט הכי טוב להצלת חיים

יעל גרמן:  אני לא חושב שזה צריך להיות כך

יעל גרמן:  אני חושב שזאת האחריות שלכם כממשלה להחזיר אותם

יעל גרמן:  הצלחתם לעשות את זה עם אחותי, אחותי בבית, התאחדה עם הבת שלה ועם בעלה, היא אתנו

יעל גרמן:  אני חושב שהגיע הזמן שגם כרמל תחזור, שכל החטופים יחזרו

יעל גרמן:  זאת האחריות שלכם ואנחנו מצפים לזה מכם

יעל גרמן:  תודה

עודד פורר: אמן ואמן

עודד פורר:  תודה לכולם, אני רוצה כמובן להצטרף לדברים שנאמרו כאן, אני חושב שזאת תפילה משותפת של כולנו לראות את כל החטופות והחטופים חזרה ואת מדינת ישראל מסירה את האיומים מעליה, בכך אנחנו מאוחדים

עודד פורר:  גם את המחלוקות הפוליטיות – אני אומר את זה למי שהעלה את זה פה קודם – שמנו בצד

עודד פורר:  אני חושב שהכנסת הזאת משתדלת באמת יחסית להתנהל בצורה שכל כולה מוקדשת לעניינים שנובעים מהמלחמה

עודד פורר:       הדיון שאנחנו מקיימים היום נקבע לפתיחת כנס החורף, אוקטובר 23', והוא נדחה בגלל המלחמה, מטבע הדברים

עודד פורר:  אבל בתוך כך אנחנו רואים בחודשים האחרונים עדיין את האמנים ואת הספורטאים שמייצגים את מדינת ישראל מביאים הרבה מאוד כבוד למדינת ישראל

עודד פורר:  אגב, השר זוהר, גם בהעלאת הנושא בעולם

עודד פורר:  הרבה מאוד ספורטאים ואמנים נרתמו לטובת קידום המסר הזה, כולל המסר ששמענו פה בחצי שעה הראשונה של הדיון לגבי המציאות האבסורדית שבה מדינת ישראל מתמודדת עם 134 חטופות וחטופים שנמצאים בעזה

עודד פורר:       אבל בתוך כך ישנן כמה בעיות שעלו בהקשר של סיוע לאמנים ולספורטאים עולים

עודד פורר:  במבחני התמיכות של המשרד אצלכם בעיקרון לא קיימת בכלל התייחסות פרטנית לעולים

עודד פורר:  בעבר משרד העלייה והקליטה היה נותן את המענה, תכף אנחנו נשמע גם את התייחסותו

עודד פורר:  אני חייב לומר שפה יש לי הרבה מאוד טענות כי גם הסיוע שנתן משרד העלייה והקליטה הופסק

עודד פורר:  אז האמנים העולים והספורטאים נשארו עירומים משני הצדדים באירוע הזה, כי מצד אחד אומרים להם: תפנו למשרד העלייה והקליטה, מצד שני משרד העלייה והקליטה הפסיק את הסיוע לתחום הזה

עודד פורר:  קרן הסיוע לאמנים עולים שפעלה במשרד נסגרה ומבחני התמיכה של המשרד לא נותנים שום מענה לתמיכה בעולים

עודד פורר:       אנחנו הצענו שתהיה פלטפורמה לשיתופי פעולה יחד עם הרשויות המקומיות ובפעילות עם הרשויות המקומיות כדי לסייע לאמנים העולים

עודד פורר:  לצערי, ממשרד העלייה והקליטה אנחנו לא מקבלים תשובות

עודד פורר:  קיימנו גם ישיבה בנושא שילובם וקליטתם של ספורטאים ומאמנים מצטיינים

עודד פורר:  חלק מהבעיה שעלתה שם זה היעדר הנגשה לעולים החדשים שלא יודעים למצות את הזכויות שלהם, ויש לא מעט כאלה במשרד הספורט

עודד פורר:       לפי הנתונים שהציגו לנו: כ-65 ספורטאים ומאמנים מקצועיים בגילאי העבודה, מתוכם 13 מאמנים מקצועיים, קיבלו הכרה ממנהל הספורט

עודד פורר:  יחד עם זאת, ברור לנו שיש הרבה יותר

עודד פורר:  רק כדי שתבינו את מספרי העולים בשנתיים האחרונות: ב-2023 הגיעו לכאן 45 אלף עולים, בשנה לפני כן 73 אלף עולים, זה מספרים שלא ראינו כאן למעלה מ-20 שנה

עודד פורר:  ביקשנו מהסוכנות היהודית להתחיל לאתר כבר בראיונות שלהם ובפתיחת תיקי העלייה את ההשתייכות שלהם לספורט, ולא שהם יגיעו לכאן ויעשו את הניסיון שלהם להשתלב

עודד פורר:       סוגיה נוספת שעלתה היא הקשיים – ופה נמצאים גם נציגים של רשות האוכלוסין – שחווים הספורטאים והאמנים העולים שצריכים לצאת מהארץ לטובת הופעות, לטובת השתתפות בתחרויות ספורט

עודד פורר:  נוכח הביטול של הממשלה של חוק הדרכונים הם מוצאים את עצמם בלי דרכון, בלי יכולת להירשם לתחרויות

עודד פורר:  היינו צריכים לטפל פה באופן ספציפי בעולה כדי שיהיה לה דרכון כשהיא נמצאת בין תחרויות בחו"ל כי היא לא יכולה להירשם בלי דרכון ישראלי אבל פה לא נותנים לה דרכון ישראלי בגלל שהיא מסתובבת בחו"ל כשהיא מייצגת את מדינת ישראל בתהליך הזה

עודד פורר:  הקריטריונים לצערי לא נותנים מענה

עודד פורר:  אלה בגדול הסוגיות שעלו עד עכשיו

מכלוף מיקי זוהר: קודם כל אני חייב להתייחס כמובן לסוגיית החטופים, בראש ובראשונה לדבר גם על הנושא הכי חשוב אולי היום בחברה הישראלית, מצב החטופים ומתי הם שבים הביתה

מכלוף מיקי זוהר:  אני חושב שכל מדינת ישראל כמהה כבר לבשורה הזאת שכולם שבים לביתם ולמשפחותיהם ולי זה ברור כמה זה חשוב

מכלוף מיקי זוהר:  אני חושב שעוד רבים מבינים את זה

מכלוף מיקי זוהר:  אני חושב שבכלל כל עם ישראל מבין את זה

מכלוף מיקי זוהר:  אני חושב שיש שיח ער בעניין הזה, וטוב שכך, כי אלו אנשים שנלקחו מבתיהם על לא עוול בכפם והפכו להיות בני ערובה בידי ארגון הטרור חמאס

מכלוף מיקי זוהר:       אני חושב שאנחנו מתקרבים לצומת קריטי ומכריע בסוגיית החטופים

מכלוף מיקי זוהר:  אני חושב שעניין רפיח הוא עניין שכולנו שמים לב שמעורר עניין לא רק אצל החמאס, גם אצל המצרים ואצל גורמים אחרים בעולם

מכלוף מיקי זוהר:  אני חושב שעניין רפיח הוא עניין קריטי להכרעת הסוגיה

מכלוף מיקי זוהר:  אני אמרתי את זה גם למשפחות החטופים בפגישות הרבות שהיו לי איתן

מכלוף מיקי זוהר:  אנחנו צריכים לחתור להכרעה שבאמצעותה נשיב את החטופים הביתה והכרעה זה אומר להכריע גם את סוגיית רפיח

מכלוף מיקי זוהר:       לעניות דעתי, מהרגע שאנחנו נתחיל תהליך של כניסה לרפיח לצורך כיבוש רפיח והשמדת חמאס בתוך רפיח, אני חושב שאז תהיה פריצת דרך ממשית לעסקה הגיונית שבה ישובו כולם הביתה, או לפחות רובם הגדול, ואני מקווה מאוד שהדברים יקרו ממש בקרוב

מכלוף מיקי זוהר:  אני מאוד מאוד ער לדברים שקורים, אני גם מתעניין, שואל, עוסק בנושא, לא רק בפגישות עם משפחות החטופים אלא גם בשיח ישיר מול חברי הקבינט ומול ראש הממשלה, ואני מקווה שבקרוב מאוד נשמע בשורה טובה בסוגיה הזאת

מכלוף מיקי זוהר:       ברור לכולנו שאם חלילה לא יחזרו החטופים הביתה אין שום אפשרות להמשיך לשמור על האמון מול אזרחי ישראל ומול חיילי צה"ל, שאנחנו בעצם מבטיחים להם דבר מרכזי – שכל מי שחלילה נמצא בסיטואציה מן הסוג הזה, אנחנו חייבים לפתור את הבעיה ולהשיבו הביתה

מכלוף מיקי זוהר:  זו המחויבות שלנו, א', לחברה הישראלית, וב', לחיילים והחיילות שלנו

מכלוף מיקי זוהר:  לכן לכולם ברורה החשיבות

מכלוף מיקי זוהר:  מתי זה יקרה ואיך זה יקרה, אני מקווה שבהקדם האפשרי

מכלוף מיקי זוהר:  אני חושב שכרגע, כמו שאמרתי, הכרעה צבאית היא זו שיכולה להביא את פריצת הדרך ואני מקווה שזה יקרה ממש ממש בקרוב

גיל דיקמן: כבוד השר, אם אתה בקשר עם ראש הממשלה, האם הכניסה לרפיח תסכן חיים של חטופים?      

מכלוף מיקי זוהר: התשובה היא כן

גיל דיקמן: וכמה חיים של חטופים אתה מוכן לסכן כדי להיכנס לרפיח?      

מכלוף מיקי זוהר: אין מספר דמיוני כזה שאני יכול להגות או לומר

מכלוף מיקי זוהר:  ברור שאנחנו לא רוצים לסכן אף חטוף או חטופה אבל התשובה היא כן, כניסה לרפיח מסכנת את החטופים

עודד פורר: אני חושב שגם היא אי כניסה לרפיח באותה מידה גם מסכנת את החטופים 

מכלוף מיקי זוהר: ייתכן מאוד 

מכלוף מיקי זוהר:  לכן זו דילמה קשה, כמו שאמרתי, שאף אחד לא רוצה להיות בתוכה, אבל אם אנחנו רוצים להביא פריצת דרך מול ארגון טרור שלא מתנהל בצורה רציונלית אלא בצורה כוחנית ורצחנית, הדרך להכריע אותו, או להביא אותו למצב שהוא רוצה לעשות עסקה, זה רק כשהחרב מונחת על צווארו, כי כשהוא מרגיש חופשי ומאושר והכל בסדר, השיח אתו הוא שונה, ההתנהלות שלהם היא שונה

מכלוף מיקי זוהר:       לא מדובר באנשים – אי אפשר לקרוא להם בני אדם, סליחה על הביטוי אפילו – לא מדובר בארגון או במישהו שאתה יכול לנהל אתו שיח רציונלי

מכלוף מיקי זוהר:  כוח הזרוע, הזרוע הצבאית, יכולה להוביל להכרעה

מכלוף מיקי זוהר:  אנחנו מקווים שזה יקרה באמת בזמן הקרוב ואני אומר את זה באמת מכל הלב

מכלוף מיקי זוהר:  אין אחד, אין אחד בממשלה הזו, וגם לא בכנסת הזו, שלא רוצה את כולם בבית

מכלוף מיקי זוהר:  יש כאלה שאולי סדרי העדיפויות שלהם טיפה שונים, אבל אני חושב שמבחינת ראש הממשלה, ולפחות אני יכול גם להעיד בשם עצמי, זה בראש סדר עדיפויות להשיב אותם הביתה

גיל דיקמן: שמחים לשמוע

מכלוף מיקי זוהר: מקווה שזה יקרה בקרוב מאוד

גיל דיקמן: תודה רבה

מכלוף מיקי זוהר: עכשיו לגבי הסוגיות שאנחנו מתכנסים לגביהן בוועדה

מכלוף מיקי זוהר:  סוריאליסטי, כן

מכלוף מיקי זוהר:  במדינה שנמצאת במלחמה יש גם דברים דיומא, עניינים שצריך לטפל בהם גם באופן שוטף, ומה לעשות, אלו הם חיינו, אנחנו בסיטואציה לא פשוטה אבל עדיין צריכים להתמודד ולעסוק בסוגיות היומיומיות, כי ישראל היא מדינה שממשיכה להיות חזקה ואיתנה למרות הקושי הגדול הזה והצער הנורא שכולנו חווים פה

מכלוף מיקי זוהר:  זה מה שמיוחד במדינת ישראל, שאנחנו לא נכנעים לטרור ואנחנו ממשיכים בכל הכוח ובכל העוצמה להמשיך להתקדם ולשגשג

מכלוף מיקי זוהר:       בסוגיית המאמנים

מכלוף מיקי זוהר:  ראשית כל, יש מלגות עולים למאמנים וספורטאים, הם ניתנים עד 10 שנים מיום העלייה לארץ למשך 6 שנים ב-72 תשלומים

מכלוף מיקי זוהר:  אנחנו מקפידים על זה ונמשיך להקפיד על זה

מכלוף מיקי זוהר:  אני הרי יודע שבכל העלייה ארצה יש מרכיב מאוד מאוד משמעותי בעולם הספורט

מכלוף מיקי זוהר:  הרבה מאוד עולים חדשים – אגב, גם מהקהילה מברית המועצות וגם מקהילת אתיופיה – ספורטאים וספורטאיות נכנסים למעגל הספורט וגם מביאים הישגים

מכלוף מיקי זוהר:  הם מגיעים עם המון-המון ידע וניסיון מהיכן שהם חיו או לפחות עם הכישורים הטבעיים להצליח בעולם הספורט

מכלוף מיקי זוהר:       אני חושב שאנחנו רואים בהרבה מאוד מקרים הישגים רבים שמגיעים דווקא מעולים חדשים, שמתאמנים וגדלים פה בארץ אחרי שהם עולים לכאן והם מגיעים להישגים גדולים

מכלוף מיקי זוהר:  לנו מאוד חשוב, במשרד התרבות והספורט, להשקיע בזה עוד ועוד ועוד

מכלוף מיקי זוהר:  יש פרויקטים רבים שאנחנו עושים במשרד לטובת עולים חדשים ואנחנו נלך ונרחיב את זה ככל שרק ניתן

מכלוף מיקי זוהר:       אמת גדולה במה שאמרת, אדוני היושב ראש, בקושי של המשרד לאתר את אותו פוטנציאל של עולים חדשים שיכול להצליח בעולמות הספורט

מכלוף מיקי זוהר:  הקושי לאתר נובע כנראה מהבעיה אולי היותר מרכזית וזה כוח האדם שאינו מספיק במשרד התרבות והספורט שיכול ללכת ולאתר את אותו פוטנציאל להצלחה

מכלוף מיקי זוהר:  אנחנו צריכים אולי להדק את שיתוף הפעולה עם הרשויות המקומיות

מכלוף מיקי זוהר:  זה יכול להיות פתרון טוב, שהם אולי יכולים לאתר ולתת לנו את הנתונים כדי להתמודד

מכלוף מיקי זוהר:  אולי בהידוק הקשר עם הרשויות המקומיות נצליח לאתר יותר אנשים עם פוטנציאל

עודד פורר: אני, אגב, חושב שזאת צריכה להיות משימה של הסוכנות היהודית בהיבט הזה

עודד פורר:  היא זאת שפוגשת ונמצאת בירידי העלייה

מכלוף מיקי זוהר: כן, הסוכנות היהודית זה רעיון טוב

עודד פורר: גם זאת הייתה בקשה בוועדה, משרד העלייה והקליטה, בפתיחת תיקי העלייה

מכלוף מיקי זוהר: אז חשוב אולי לייצר שיח גם מטעם המשרד

מכלוף מיקי זוהר:  הסוכנות היהודית מקבלת את העולים החדשים, יכולה לקחת מהם את הרקע שלהם, לדעת במה הם עסקו

עודד פורר: היא פותחת להם תיק עלייה

עודד פורר:  המפגש הראשון של העולה מול מדינת ישראל הוא במשרדי הסוכנות

מכלוף מיקי זוהר: זה רעיון מצוין שהסוכנות היהודית יעבירו לנו את האינפורמציה ואנחנו נטפל בה

מכלוף מיקי זוהר:  יש למשרד הזה את הכלים לקדם ולדחוף הלאה

מכלוף מיקי זוהר:  הרי יש לנו קשר ישיר עם כל האיגודים, עם כל ההתאחדויות, אנחנו גם מדברים עם מרכזי הספורט על בסיס קבוע, גם רשויות מקומיות כמובן

מכלוף מיקי זוהר:  יש לנו את היכולת לעזור לספורטאי או ספורטאית עם פוטנציאל להתקדם בענף שבו הם היו טובים בארץ מולדתם ואני חושב שזה דבר שהוא חד-משמעית חשוב ואנחנו גם נעשה אותו

מכלוף מיקי זוהר:       אני רוצה לעדכן שבינואר 24 עמדו בקריטריונים 37 ספורטאים ומאמנים, מתוכם 15 ספורטאים ומאמנות

מכלוף מיקי זוהר:  גילאי 17-18 קיבלו מענק של 2,000 שקלים, 18 פלוס קיבלו מענק של 5,000 שקלים

מכלוף מיקי זוהר:  התקיים דיון של המשרד עם מנכ"ל הקליטה ומנהלת הספורט ההישגי ואנחנו כן פועלים בסוגיות

מכלוף מיקי זוהר:  כמובן שיש עוד מה לעשות ואנחנו גם נעשה את זה

מכלוף מיקי זוהר:       צריך גם לומר את האמת, גם המקורות התקציביים כרגע חסרים

מכלוף מיקי זוהר:  הקיצוץ שהמשרד עבר, 8% רוחבי, לא סייע להגשמת המטרות

מכלוף מיקי זוהר:  אבל אני אומר פה ואני מצהיר בפני הוועדה, אם אנחנו נראה שיש פוטנציאל לייצר שיתופי פעולה גם עם משרד הקליטה ועם גופים אחרים, אנחנו נביא את המקורות התקציביים

מכלוף מיקי זוהר:  צריך לזכור, הרצון שלנו כמשרד התרבות והספורט לקדם עולים ועולות בתחום הספורט הוא גדול מאוד ואני גם מוכן להביא את המשאבים התקציביים

מכלוף מיקי זוהר:  אבל אם אני אשים תקציב שבסוף לא יתממש ויהפוך לעודף מחויב בסוף השנה כי אין לי עם מי לעבוד ואין לי אינטראקציה עם משרדים אחרים שיכולים לעזור לי להביא גם את הנתונים, גם את האינפורמציה, אין טעם לשים את המשאב

מכלוף מיקי זוהר:       אז אני אומר חד-משמעית, אני רוצה לתת את המשאב, אני מוכן לשיתופי פעולה, אני מבקש שהמשרדים האחרים שיכולים לעזור לנו גם באיתור וגם בסיוע יעשו את הפעולות הנדרשות ותמצאו אותנו פרטנרים מאוד מאוד טובים לעניין ספורטאים

מכלוף מיקי זוהר:  אם תרצו לעשות עוד נושאים שקשורים לספורט אני אשמח לשמוע ולהשיב

עודד פורר: אנחנו ננוע פה בין הספורט לאמנות

מכלוף מיקי זוהר: אני חושב שכדאי להפריד, נתחיל בספורט ואז נעבור לאמנות

עודד פורר: אז בואו נתחיל מהספורט

עודד פורר:  נמצא פה אתנו איליה, אבא של ספורטאית אולימפית

עודד פורר:  בבקשה

איליה קודריאשוב: (אמר דברים בשפה הרוסית

איליה קודריאשוב:  להלן תרגומם על ידי אנה משה:) קוראים לי איליה, אני אבא ומאמן של ספורטאית עולה, אנה קודריאשוב

איליה קודריאשוב:  אנה עוסקת בספורט שהוא אקזוטי לישראל, סקי אלפיני, אבל עכשיו ישראל הגיעה למקום השישי באולימפיאדת החורף האחרונה בעזרתה

מכלוף מיקי זוהר: איפה היא מתאמנת? בחרמון?     

איליה קודריאשוב: לא, בחרמון אי אפשר, זו עונה מאוד קצרה

עודד פורר: מתי עליתם לישראל?      

איליה קודריאשוב: באנו לישראל לפני שנתיים

איליה קודריאשוב:  כל הזמן הזה אנחנו נאבקים כדי להמשיך את הקריירה המקצועית

עודד פורר: מה הן הבעיות? שתיים-שלוש בעיות מרכזיות שישנן

איליה קודריאשוב: לבעיה יש פלוס ומינוס

איליה קודריאשוב:  יש לנו תמיכה ממשרד הקליטה

עודד פורר: ברגע שזה ספורטאי שעבר רף אולימפי התמיכה היא תמיכה מספקת בעניין הזה, חשוב להגיד

איליה קודריאשוב: זה מספיק כדי לתמוך בחצי מהאימונים בישראל, אבל האימונים באוסטריה, באלפים, דורשים משאבים אחרים

אנה משה: אין פה איגוד

מכלוף מיקי זוהר: כן, אין התאחדות

מכלוף מיקי זוהר:  זה ספורט שהוא פחות פופולרי בישראל אבל הוא מביא הישגים בעולם וזה דבר חשוב

מכלוף מיקי זוהר:  אני גם מבין את הבעיה

מכלוף מיקי זוהר:  גם העלויות מאוד גבוהות כי כל האימונים מתקיימים בחו"ל, קשה מאוד להתאמן בישראל אז מן הסתם העלויות מוכפלות פי כמה וכמה

מכלוף מיקי זוהר:  זו סוגיה פרטנית שצריך לטפל בה

עודד פורר: יש לאנה דרכון?     

איליה קודריאשוב: כן

איליה קודריאשוב:  יש לה אפילו מדליה מהמכביאדה

איליה קודריאשוב:  יש לה דרכון ישראלי

שלומית אבינח: בזכות יעל ארד  שעזרה לה להארכת הדרכון

אנה משה: אגב, ליעל ארד היא הגיעה דרך קשרים ודרכי

אנה משה:  כלומר, אין מסלול ישיר, קשה מאוד

אנה משה:  לכל השכנות שלנו, שגם שם יש אתגר אקלימי, יש נציגים וכן יש מתחרים בתחום הזה

אנה משה:  לענפי הספורט הספציפיים האלה צריך לסייע פשוט ספציפית

עודד פורר: אגב, במקרה הזה זה תפקיד גם של משרד הקליטה לתווך את האירוע הזה

עודד פורר:  דניאל גריסרו, בבקשה

דניאל סירקיס: שלום לשר, שלום לכולם

דניאל סירקיס:  אני מטפל בספורטאים מזה חמש שנים

דניאל סירקיס:  אני מסייע להעלות ספורטאים, אם זה בענף האולימפי ואם זה בענפים של "אילת"

דניאל סירקיס:  לפני שבועיים נפגשנו אצלכם עם ארבע ספורטאים ובמזל, במזל, ארבע שחייניות שלנו יגיעו לאולימפיאדה, למרות הקושי של אחת מהן להנפיק דרכון בזמן

דניאל סירקיס:  הן מגיעות לאולימפיאדה בפריז בעקבות התוצאה שהן הצליחו לייצר בטוקיו

דניאל סירקיס:  אני רוצה להגיד תודה לרשות האוכלוסין וההגירה שכן פעלו בצורה חיובית בשבועיים האלה, לשגרירה ולקונסול בתאילנד ולקונסול בשיקגו

דניאל סירקיס:  סייעו לנו לקבל דרכונים ואני מקווה שהדרכונים יהיו בדרך והכל יהיה בסדר בקטע הזה

דניאל סירקיס:      יש לנו את הנושא של העולים החדשים שמגיעים אחרי שנה לארץ והם לא שוהים 75% מהזמן בארץ

דניאל סירקיס:  יש בעיה להשיג להם דרכון

דניאל סירקיס:  יש בלגן, כמו שכתבתי לבכירים במשרד הספורט ומשרד הפנים, אל תהפכו אותי לפינג-פונג

דניאל סירקיס:  אני לא רוצה להיות פינג-פונג

דניאל סירקיס:  אני לא רוצה לרוץ בין 20 אנשים שונים, שאחד מעביר את התיק לשני ובסוף כן מצליחים, אחרי שבועיים או שלושה, בסיוע של הוועדה

דניאל סירקיס:  צריך לעצור את זה

דניאל סירקיס:  יש את הנושא של הספורטאים שמגיעים כעולים חדשים ונכון להיום לא יכולים לקבל דרכון, חייבים לשנות את זה

עודד פורר: נושא אחר חוץ מהדרכונים?      

דניאל סירקיס: בנושא העלייה צריך שמשרד הספורט יסייע ויפתור בעיות, אם זה בנושא של חוק השבות – כשיש בן זוג של עולה חדשה והוא הספורטאי יש פה בעיה וצריך שמשרד הספורט יסייע בנושא הזה – ואם זה תחום האשרות

דניאל סירקיס:  יש ספורטאים זרים שרוצים לקבל את הזכות לעלות לישראל ולהיות שותפים וצריך לשנות את האשרה שלהם כדי שהם יעברו תהליך של גיור למשל

דניאל סירקיס:  אנחנו לא מקבלים שיתוף פעולה

עודד פורר: תודה

עודד פורר:  רשות האוכלוסין וההגירה, יואל, אני רוצה איזושהי התייחסות לסוגיה של הדרכונים

עודד פורר:  את עמדתי על חוק הדרכונים אתם מכירים, אבל בתוך החוק הזה ששונה, מדוע לא לייצר איזשהו נוהל שיחסוך לדעתי גם לשר הספורט ומשרד הספורט את ההתעסקות מול שר הפנים, שיהיה לכם פטורים, למי שעוסק באמנות, עוסק בספורט ומייצג את ישראל בעולם?     

מכלוף מיקי זוהר: יש כרגע המון שיח ביני לבין שר הפנים בנושא הזה, עוד לא הגענו להסכמות, הוא הקים עכשיו ועדה שמייצרת איזשהו מנגנון שבאמצעותו קובעים את עניין האזרחות, כי הרי צריך לזכור שדרכונים זה לא בסמכות משרד התרבות והספורט, אנחנו רק גורם ממליץ ואנחנו גם ממליצים על מי שצריך ומי שמגיע לו למשרד הפנים

מכלוף מיקי זוהר:  לצערי, במשרד הפנים כרגע זה עובד יותר קשה

מכלוף מיקי זוהר:  הם עושים כל מיני פעולות, הם יצרו איזשהו מנגנון, כמו שאמרתי, של איזושהי ועדה שקבעה קריטריונים לקבלת דרכון

מכלוף מיקי זוהר:  אני מקווה שזה יעבוד

מכלוף מיקי זוהר:  ניתן לזה הזדמנות

מכלוף מיקי זוהר:  אני מקווה שזה ייתן את המענה

מכלוף מיקי זוהר:  אם לא, נצטרך לחשוב על פתרונות אחרים

מכלוף מיקי זוהר:  רשות האוכלוסין מפה יכולה להציג את התוכנית החדשה של השר יחד עם החלטות הוועדה

יואל ליפובצקי: בוקר טוב, השר ויושב-ראש הוועדה

יואל ליפובצקי:  קודם כל, אין ועדה לדרכונים, יש חוק והחלטות ממשלה שהתקבלו פה בכנסת הזו

יואל ליפובצקי:  הם מאוד ברורים ואנחנו עובדים בדיוק לפי החלטות הממשלה וחוק הדרכונים

יואל ליפובצקי:  אני לא כל כך מסכים עם מה שאתם אומרים כי על תרומה מיוחדת בספורט למשל שר הספורט מן הסתם הוא זה שיכול להמליץ, להגיד על מישהו שהוא ספורטאי ביו-לאומי או אחרת

יואל ליפובצקי:  זה בדיוק אחד התפקידים של המשרד הזה להמליץ, כמו שרים אחרים שממליצים על תרומה מיוחדת של כל מיני אנשים בעולם למדינת ישראל

יואל ליפובצקי:  במקרה הזה שר הספורט ממליץ, שר הפנים מעביר אלינו, זה לוקח בין שבוע לשבועיים לקבל את האישור אחרי שאנחנו מקבלים גם אישור משטרה

יואל ליפובצקי:  להגיד שבין שבוע לשבועיים לקבל דרכון זו בירוקרטיה נוראית זה - - -     

עודד פורר: למה צריך אישור משטרה?      

יואל ליפובצקי: כי יכול להיות שלאותו אדם בחו"ל היו כל מיני דברים

יואל ליפובצקי:  אני מזכיר שזה עולה שלא השתקע

יואל ליפובצקי:  הרי חוק השבות אומר - - -     

עודד פורר: הוא אזרח ישראלי

יואל ליפובצקי: נכון, אזרח ישראלי שעלה עכשיו ולא חי פה בכלל ולכן אנחנו רוצים - - -     

עודד פורר: זה לא אומר שהוא לא חי פה בכלל, זה אומר שהוא בין היתר נוסע לתחרויות וכדו'

עודד פורר:  זה לא אומר שהוא לא חי פה בכלל

יואל ליפובצקי: בהחלטת הממשלה רשום שלפני ששר הפנים נותן את האישור לדרכון אנחנו צריכים לבדוק עם המשטרה

יואל ליפובצקי:  אתה יכול לקרוא את החלטת הממשלה, זה רשום שם בפירוש

יואל ליפובצקי:  כפי שאמרתי, אנחנו עושים מה שכתוב שם

יואל ליפובצקי:  עדיין, עם כל מה שאתם מתארים, תוך שבוע לשבועיים לקבל דרכון ישראלי זה נראה לי הליך מאוד מאוד מהיר

יואל ליפובצקי:  אם אתם רוצים לדבר עם המשטרה שיתנו לנו תשובה תוך יום אז אני מבטיח שנקצר גם את זה

זאב אלקין: קודם כל זה לא בין שבוע לשבועיים לקבל דרכון, זה בין שבוע לשבועיים לקבל אישור לקבלת דרכון

יואל ליפובצקי: אנחנו נותנים להם מיד תור ומיד מנפיקים להם, הרבה יותר מהר מלאזרח רגיל

מכלוף מיקי זוהר: אין בעיה עם העניין הזה עם רשות האוכלוסין בעניין הבירוקרטיה, אני לא חושב שיש בעיה

מכלוף מיקי זוהר:  אני חושב שהבעיה בעיקר זה המגבלות שיש, גם אצל היועצים המשפטיים לפעמים שלא מאשרים, או אצלכם לפעמים, המלצות שתמיד מגיעות קצת שונה מהמציאות

מכלוף מיקי זוהר:  לפעמים אתם באים ואומרים "אי אפשר כי" ואז אנחנו באים ומציגים שזה לא בדיוק נכון

מכלוף מיקי זוהר:  היו הרבה מאוד מקרים שהבעיה לא הייתה מבחינת לוחות הזמנים שלכם אלא מבחינת אי הסכמה בין המשרד שלנו, משרד התרבות והספורט, למשרד הפנים ואנשיו לגבי הצורך בהענקת דרכון או לא, ואני יכול לתת דוגמאות אם תרצה

מכלוף מיקי זוהר:  היו הרבה מאוד מקרים שהספורט הישראלי היה יכול להרוויח ספורטאים או ספורטאיות שיכולות לתרום לספורט הישראלי ולקדם את הספורט הישראלי ובסוף משרד הפנים פשוט בחר להגיד לא

יואל ליפובצקי: כבוד השר, אני חושב שאתה קצת מערבב בין שני דברים

יואל ליפובצקי:  יש את הדרכון, שזה מי שקיבל אזרחות ישראלית, חוק השבות חל עליו, עלה לישראל והוא ספורטאי טוב

מכלוף מיקי זוהר: זה משהו אחר

יואל ליפובצקי: זה מה שמדובר פה על הדרכון

יואל ליפובצקי:  מה שאתה מדבר עליו זה כנראה כל הספורטאים שאין להם זכות לקבל פה מעמד

מכלוף מיקי זוהר: ברור, על זה אני מדבר

יואל ליפובצקי: זה משהו אחר כי יו"ר הוועדה דיבר על העניין של הדרכון

יואל ליפובצקי:  פה זה כבר עניין של אזרחות ישראלית, זה כבר הרבה יותר כבד, זה כבר משהו אחר

יואל ליפובצקי:  זה אנשים שלא זכאים לקבל מעמד בישראל ולפעמים משרד הספורט רוצה לתת להם אזרחות כדי שייצגו

מכלוף מיקי זוהר: על זה דיברתי

יואל ליפובצקי: זה משהו אחר, על זה אכן יש ועדה ועל זה אנחנו יושבים עם החבר'ה שלכם, על חלק אנחנו מסכימים, על חלק לא, בסוף זה מגיע להכרעת השרים

מכלוף מיקי זוהר: מקווה שתסכימו יותר, זה עוזר לספורט הישראלי

עודד פורר: דווקא בגלל ההבדל הזה שציינת אני חוזר ואומר – ואני אומר את זה גם לשר, גם אם צריך לשנות את החלטת הממשלה – זה אזרחים ישראלים, הם עלו לכאן

עודד פורר:  אגב, אותו אזרח אם הוא ינחת כאן והוא בגיל גיוס הוא חייב גיוס

עודד פורר:  יגייסו אותו לצה"ל

עודד פורר:  הוא צריך את הדרכון – זה נכון גם לגבי אמנים שמופיעים בחו"ל וגם לגבי ספורטאים – זה חלק מכלי העבודה שלו

עודד פורר:  גם מתחילים לספור לו את הימים בארץ אבל הוא משתתף בתחרויות בין-לאומיות, הוא בכלל מתאמן בחו"ל, אז הוא לא יכול להיות פה את מלוא מניין הימים

עודד פורר:  חייבים לייצר נתיב שהוא פחות בירוקרטי להליך הזה בתחומים שזה ברור לחלוטין, גם שהם מייצגים את מדינת ישראל

עודד פורר:  אנחנו מתחילים למצוא את עצמנו מטפלים בפניות של איגודי ספורט

מכלוף מיקי זוהר: אני מציע שהוועדה תעביר לנו המלצה לאיזשהו תיקון בהחלטת ממשלה

מכלוף מיקי זוהר:  אנחנו נעשה בחינה אצלנו במשרד, נעשה גם בחינה מול משרד הפנים וננסה לייצר איזשהו נוסח הגיוני

עודד פורר: סוגיה אחרת שרצינו להעלות היא לגבי קריטריונים לסיוע לספורטאים עולים

עודד פורר:  במשרד העלייה והקליטה קיימת מגבלת גיל סיוע – עולים שעלו מגיל 12 ומעלה בלבד

עודד פורר:  למה? למה לא אם מגיע ספורטאי בגיל 11? המגבלה הזו היא ממשרד העלייה והקליטה או ממשרד הספורט?      

קלאודיה כץ: אתה מדבר על המלגה לאולימפיים שבשיתוף עם משרד הספורט אנחנו היום מממנים 42 מתעמלים וגם מאמנים אולימפיים שמקווים מאוד שייצגו אותנו בצורה מאוד מאוד מכובדת - - -     

שלומית אבינח: זה לא קשור, זה לילדים, זה מעל גיל 12

קלאודיה כץ: בחלק מהתחומים, בחשיבה קדימה, יש סיוע שש שנים

קלאודיה כץ:  כשהיית מנכ"ל משרד הקליטה אישרת את ההחרגה הזאת

קלאודיה כץ:  היא חריגה מאוד כי בסיוע לתעסוקה זה אחרי גיל 18

קלאודיה כץ:  הלוגיקה הייתה שמאחר שיש תקופה מקסימלית של שש שנים לקבל את המלגה ובהתעמלות – זה בעיקר בהתעמלות קרקע, התעמלות אומנותית, התעמלות מכשירים - - -     

עודד פורר: גם על שחמטאים מדובר, גם שחמטאים אולימפיים

קלאודיה כץ: כן, אבל זה התחיל מהתעמלות כי שם אפשר להופיע בגילאים יותר צעירים וזה מה שקיים

עודד פורר: אז למה לא לקחת לשחמטאים ולהוריד את הגיל?      

קלאודיה כץ: בשחמטאים אתה לא מופיע לפני גיל 18 בתחרויות, זה הרי מה שקובע

קריאה: יש אולימפיאדת נוער היום

קלאודיה כץ: אבל אנחנו אגף תעסוקה, זה לא נוער, מדובר כאן על סיוע בתעסוקה

מכלוף מיקי זוהר: אני רוצה לחדד את הסוגיה בעניין הזה

מכלוף מיקי זוהר:  אני חושב שנכון להיום לאיגודים ולהתאחדויות יש אפשרות לאתר טאלנטים, אנשים עם פוטנציאל מגיל מאוד מאוד צעיר

מכלוף מיקי זוהר:  הם יכולים לזהות נגיד מגיל 8, 9, 10, טאלנטים עם פוטנציאל

מכלוף מיקי זוהר:  אם הם עולים חדשים והאיגוד או ההתאחדות גילו בהם פוטנציאל משמעותי והיא מעבירה לכם את האינפורמציה, למה למנוע את האפשרות לסייע לאותו ילד להתקדם ולהצליח בענף?      

קריאה: גם בטניס זה יכול רלוונטי, גם בשחייה

עודד פורר: אגב, כעבור 6 שנים, אם אין סיוע ממשרד העלייה והקליטה, כנראה שאחרי 7-8 שנים פה שבהן הוא מקבל סיוע בספורט כבר יהיה לו יותר קל לקבל סיוע אחר, בין אם זה להשיג ספונסרים ובין אם זה לקבל סיוע מהמשרד

קלאודיה כץ: סיוע אחר הוא סיוע מקביל שלנו יחד עם משרד הספורט

קלאודיה כץ:  זו ועדה משותפת ועבודה משותפת

מכלוף מיקי זוהר: אגב, יש גם להניח שאין כל כך הרבה

מכלוף מיקי זוהר:  מבחינה תקציבית זה משהו שהוא גם ריאלי

קלאודיה כץ: לגבי האיתור, מדובר בפניה לסוכנות

קלאודיה כץ:  ביקשנו מהסוכנות - - -     

עודד פורר: לא, לא על זה דיברנו

עודד פורר:  הוא מדבר על איתור פה, האיגודים יודעים פה אם מישהו משחק, נמצא בבית ספר, באיזשהו תהליך

עודד פורר:  אולי ניתן למשרד החינוך

עודד פורר:  גיא דגן, ממונה חינוך גופני

גיא דגן: שלום לכולם, אני הולך להציג כמה דברים קצת שונים, אני אלך קצת אחורה כי בסוף הספורטאי לא תמיד נולד ספורטאי, הוא לא עלה לארץ כבר כספורטאי ידוע ומוכר

גיא דגן:  כבר מהשלב הראשון, האדם הראשון שהוא פוגש בתחום הזה זה בעצם המורה או המורה לחינוך גופני בתוך בתי הספר שמזהים את הפוטנציאל ומפנים אותם אותו או אותה לפעילות אחר הצהריים או פעילות במסגרת מועדוני הספורט הבית-ספריים בתוך המערכת

גיא דגן:       אנחנו מאתרים באותה מידה גם תלמידים ותלמידות לכיתות הספורט בתוך מערכת החינוך ולמועדוני הספורט הבית-ספריים, שזה המועדונים שהתאחדות הספורט לבתי הספר מובילה ומקיימת את התחרויות ביניהם

גיא דגן:  כלומר, השלב הראשון של איתור וקיום ימי חשיפה כדי לאתר את בעלי הפוטנציאל להיות ספורטאי ולהפנות אותם לפעילות אחר הצהריים, או בתוך בית הספר או בתוך מערכת החינוך, מתקיימת במשך כל התקופה ולאורך כל הזמן

גיא דגן:  בנוסף, יש גם את תכנית נעל"ה שיש בתוכה מעל 2,000 תלמידים שמשתלבים ב-25 בתי ספר פנימייתיים וגם ביניהם יש לא מעט ספורטאים

גיא דגן:  יש הרבה מאוד תכניות איתור ואנחנו מאתרים את הספורטאים

גיא דגן:  זה לגבי התלמידים עצמם

גיא דגן:       לגבי מאמנים ומורים לחינוך גופני שהם מורים עולים, הוועדה שמכירה בתעודת המאמן שלהם זו ועדה של מינהל הספורט, הוועדה שמכירה בתואר האקדמי ובתעודת ההוראה זה ועדה בתוך משרד החינוך

גיא דגן:  אנחנו מגדירים מקצועות השלמה לגבי הנושאים שהמאמן, המורה, לא למד במסגרת השכלתו, והוא יכול להתחיל מיד ללמד

גיא דגן:  ברגע שיש לו תעודת מגיש עזרה ראשונה ועבר מבחן בטיחות הוא יכול כבר להיות מורה לחינוך גופני ומאמן בתוך מערכת החינוך

גיא דגן:  המשרד נותן מצ'ינג של עד 8 שעות ועד 10 שנים מיום כניסת המורה או המאמן למדינת ישראל כעולה חדש ועד 6 שנים מיום קליטתו להוראה

גיא דגן:  כלומר, במשך 6 שנים - - -     

קלאודיה כץ: זה בסיוע שלנו

גיא דגן: הקליטה אבל באמצעות משרד החינוך

קלאודיה כץ: אבל זה מימון שלנו

גיא דגן: נכון

גיא דגן:  כשיש, דרך אגב, קבוצה של 15 מורים ומעלה ביחד, בשיתוף עם משרד הקליטה אנחנו גם מקיימים להם את כל מקצועות ההשלמה בצורה מסודרת

גיא דגן:  בכל מחוז יש תקן של מפקח שממונה על המורים העולים, שתומך בהם ומנחה אותם לאורך כל הדרך

גיא דגן:  זה בפן של המורים/מאמנים

גיא דגן:  בפן של התלמידים עצמם – חשיפה ואיתור לענפי ספורט ותחילת טיפוח בתוך מערכת החינוך או הפניה לפעילות במסגרת אגודות אחר הצהריים

עודד פורר: התייחסות נוספת בנושא ספורטאים עולים לפני שנעבור לנושא האמנים? קלאודיה, בבקשה

קלאודיה כץ: קודם כל, צריך להגיד שבסיוע שלנו נמצאים כמובן מאמנים, וגם אם אין סיוע ישיר לעולה שהוא צעיר או ילד של עולים, זה גם עניין של הזכאויות של העולים לסיוע וזה מוסדר בחקיקה או בתקנות

קלאודיה כץ:  אז אנחנו מממנים את המאמנים, את הכוריאוגרפים – כולנו היינו גאים בדריה אטמנוב, שהוכרה כמתעמלת הטובה ביותר בעולם, וזה באימון של מאמנות עולות בשיתוף פעולה ארוך שנים

קלאודיה כץ:  גם הקריטריונים של הכניסה למלגה הם קריטריונים של הוועד האולימפי ושל משרד הספורט

קלאודיה כץ:  אנחנו כאן באים עם הסיוע, כמובן גם למורים עולים

קלאודיה כץ:  לא פשוט אבל גם למורים עולים אנחנו מממנים תהליך עבודה של שנה במערכת החינוך על מנת שירכשו רישיון עבודה – לא תעודת הוראה, אלא רישיון הוראה – ויוכלו באמת להתברג בצורה טובה במערכת החינוך

עודד פורר: תודה

עודד פורר:  אנה משה, בבקשה

אנה משה: אני מתעסקת עם זה, כמו שאתה יודע, כבוד יושב-הראש, כבר יותר משנה

אנה משה:  הבעיה האמיתית היא שאין דאטה בייס רציני ואין אבא לדאטה בייס

אנה משה:  אם משרד הספורט אומר: אני רוצה דאטה בייס ולהתייחס לאוכלוסייה הזו באופן ספציפי, צריך לחלק את האוכלוסייה הזאת לשתיים: אחת, אלה שכבר עלו – ואת כל הנתונים האלה אפשר לקחת מבתי הספר, מספיק וואטסאפ אחד ברוסית מהרשות המקומית לעולים החדשים, ויש חתך כזה, אגב, למשרד העלייה, שאומר האם יש לך ילדים או האם יש בבית מאמנים, ספורטאים, אמנים, לא משנה

אנה משה:  העירייה מקבלת את הנתונים ומעבירה למשרד הספורט

אנה משה:  קל מאוד לעשות את זה

אנה משה:       ואז, כשיש דאטה בייס, צריך לחלק את זה שוב לשתיים כדי להבין

אנה משה:  יש את אלה כמו אנה, שהיא כבר עם הישגים ומדליות, ובשנייה שהרמתי טלפון ליעל היא אמרה: תעבירי לי, ובדקה וחצי היה ברור שיש לה פוטנציאל וזה מדהים ורק היה צריך לשים אותם במשבצת הנכונה

אנה משה:  ויש את אלה שהיו לקראת, או בגיל 11

אנה משה:  אגב, דריה עלתה לפני המון המון שנים, אני מכירה את דריה, זה לא אותו דבר, ואסמולוב בנתה פה את הספורט, זה לא אותו דבר

אנה משה:  יש את אלה שהיו על סף פריצה אבל בדיוק נכנסו לקטע של מעבר וההורים לא יודעים איפה לשים אותם

אנה משה:  ישבתי עם כנרת מהפועל, היא גם לא יודעת למפות את זה

אנה משה:  האגודות לא יודעות למסור, וגם לא יודעות לאן למסור, את הנתונים

אנה משה:  לכן, אם זה מעניין, אני מוכנה לשבת עם מי שרוצה לבנות את הבסיס לדאטה בייס הזה, לעבוד ביחד אתכם כדי להוציא את הנתונים לאוויר

אנה משה:  זו ההתחלה של הכול

אנה משה:  תודה

עודד פורר: תודה

עודד פורר:  שרלי, בבקשה

שרלי אופלגר: אני נתבקשתי לפני הדיון לשלוח את הנושאים ושלחתי אותם אז אני פשוט אעבור עליהם

שרלי אופלגר:  יש שני מענקים שעולים מקבלים, מענק קליטה חד-פעמי ואותה מלגה חודשית

שרלי אופלגר:  עולים שקיבלו את הטופס ממשרד התרבות והספורט וניגשו למשרד הקליטה לאחרונה קיבלו הודעה שזה הופסק

שרלי אופלגר:  אז אני עדיין לא מבין אם זה קיים או לא קיים בסופו של דבר, אותו מענק קליטה חד-פעמי של 2,000 שקל

קלאודיה כץ: המענק החד-פעמי הופסק השנה לצערי הרב, הן בספורטאים והן באמנים

קלאודיה כץ:  זה קשור להימצאות שלנו בזמן המלחמה, בקיצוצים רוחביים ובבעיות תקציב שיש למשרד

קלאודיה כץ:  נעשתה עבודה של הנהלת המשרד, נקבעו סדרי עדיפויות בדברי חירום, כרגע זה לא קיים

קלאודיה כץ:  זה הופסק מ-1 בינואר, עודכנו נהלים ואתר

מכלוף מיקי זוהר: בכמה אנשים מדובר ובאיזה סכום מדובר?      

קלאודיה כץ: מדובר ב-2,000 שקל, 1,800 עד 2,000 שקל

קלאודיה כץ:  במשרד מקבלים כ-200 איש

מכלוף מיקי זוהר: זאת אומרת שזה כ-400,0000 שקל?      

קלאודיה כץ: כן

מכלוף מיקי זוהר: ואין לכם את ה-400 במשרד?      

קלאודיה כץ: אין לנו את ה-400 במשרד ועוד הרבה מאוד 400 אחרים

מכלוף מיקי זוהר: אז אנחנו נעזור בזה

מכלוף מיקי זוהר:  משרד התרבות והספורט יעזור בהעברה בין גגות

מכלוף מיקי זוהר:  תחזירו את זה, בסדר? אז אני כבר מנחה את המנכ"ל, תעשו העברה בין גגות, נעשה שיח עם השר, הוא יאגם קצת, אנחנו נאגם קצת ונחזיר את זה כי זה פרויקט חשוב לתת את הסיוע הזה וחבל להרוס את זה

שרלי אופלגר: הנושא השני זה אותה מלגה חודשית של 5,000 שקל

שרלי אופלגר:  אני יודע שכבר כמה חודשים העולים לא מקבלים אותה

שרלי אופלגר:  הם גם לא קיבלו עדיין את אותו מסמך שאתו אמורים לגשת למשרד הקליטה כדי להיקלט

קלאודיה כץ: זה קיים

קלאודיה כץ:  זה קיים, זה אושר, קיבלנו תקציב אתמול

קלאודיה כץ:  הוראת השעה אושרה היום

קלאודיה כץ:  רונית אחראית על זה, היא חוזרת למשרד ושולחת מכתבים

קלאודיה כץ:  תשלחו אותם להירשם במשרד, אין בעיה

שרלי אופלגר: אני רק ציינתי שהסכום הוא 5,000 שקל, שאם אני זוכר נכון גם לפני 20 שנה זה היה אותו סכום, האינפלציה עלתה - - -     

קלאודיה כץ: זה היה 2,000 שקל

מכלוף מיקי זוהר: מה שקרה ב-7 באוקטובר גם משנה קצת את המשוואות הכלכליות, נסתפק בזה בינתיים עד שנתאושש קצת

קלאודיה כץ: זה היה 2,000 שקל ובאופן עקבי העלנו את זה לאורך השנים

מכלוף מיקי זוהר: בואו ניתן מענה לחוסר הזה של ה-400 ביחד, ניתן להם פתרון כי זה באמת חשוב לעולים

שרלי אופלגר: המלגה הזאת מיועדת למספר מצומצם של מאמנים ברמה האולימפית שמאושרים על ידי היחידה לספורט הישגי

שרלי אופלגר:  בעבר הרחוק יותר זה היה גם למאמנים ברמה פחותה יותר, מאמנים שעובדים באגודות, סיוע של 20,000 ש"ח בשנה באמצעות הרשויות המקומיות

שרלי אופלגר:  הרשויות המקומיות יכלו לקלוט את אותם מאמנים כי אותו מאמן – אני אולי אשתמש בביטוי שאני אצטער עליו – שבשלב הראשון הוא מעין פרזיט בשטח כי הוא לא נותן תגובה, הוא צריך להיות צמוד לבייביסיטר שינחה אותו ויחזיק אותו ביד עד שהוא יתחיל להבין קצת את השפה ולתקשר עם הילדים, ועכשיו, כשהוא בא, הוא יושב בצד ואין לאותה אגודה, או לאותה קבוצה, או לאותה רשות מקומית, את המשאבים להחזיק עוד אחד על אותה משבצת

קלאודיה כץ: זה קיים, זה לא 20,000 ש"ח ולא דרך הרשויות, אלא מאמנים עולים, בכניסה ראשונה לעבודה באגודה מקצועית, ברשות מקומית, אצל מעסיק כלשהו, זכאים לסיוע שנקרא "קידום העסקה" בגובה מחצית משכר מינימום למשך שישה חודשים

קלאודיה כץ:  אם מדובר בגוף ציבורי, במשך 12 חודשים

קלאודיה כץ:  לכן זה הסכום של סדר הגודל שאתה מדבר, אבל זה כנגד מצ'ינג של המעסיק וכנגד התחייבות המעסיק להעסיק את העולה לתקופה נוספת בהתאם לתקופת העסקה

קלאודיה כץ:  קיים

שרלי אופלגר: דבר אחרון

שרלי אופלגר:  כשמאמן מגיע ורוצים לבנות לו עוד קבוצה על יד, הייתה בעבר גישה באמצעות הסוכנות היהודית שהייתה מסייעת לרכוש את הציוד הראשוני לפתיחת מועדון חדש, אין יותר מענה מהסוכנות היהודית בתחום הזה

עודד פורר: הסוכנות היהודית לא טרחו להגיע לדיון, אני אנהל אחר כך שיחה עם השר על המוסדות הלאומיים

מעוז טל: שלום, אני רוצה לברך על הדיון

מעוז טל:  בהמשך לדיון שהתקיים לפני שבועיים, בהמלצת שר הספורט – ואני מודה על כך, מיקי זוהר – ובסיוע של דניאל, שנמצא כאן, ספורטאית שלנו מסקי מים קיבלה דרכון בשגרירות תאילנד לפני מספר ימים, אבל הדרכון הוא לשנה בלבד, מה שאומר שלמעשה בעוד חצי שנה היא כבר לא יכולה לעלות אפילו על טיסה כי הדרכון כבר לא יהיה בתוקף

מעוז טל:  אז צריך כבר להתחיל את התהליך על מנת לחדש לה את הדרכון ולאפשר לספורטאים כאלו שמייצגים את המדינה עם הישגים מוכחים לקבל דרכון לפחות לשלוש שנים, חמש שנים, כדי שלא נצטרך להתמודד כל שנה מחדש עם חידוש דרכון לספורטאים

מעוז טל:  תודה

מכלוף מיקי זוהר: אני חושב שהיושב-הראש התבלבל, הוא היה צריך להזמין לדיון את משרד הפנים, הוא הזמין את משרד התרבות והספורט

עודד פורר: הזמנו, הזמנו, אבל בסדר

מכלוף מיקי זוהר: אבל אנחנו נמשיך לעזור ולסייע

עודד פורר: עמי ברן, איגוד האתלטיקה, בבקשה

עמרי שרון: אותו דבר לגבי מה שמעוז דיבר

עמרי שרון:  אני מציע כדי לקצר את העניין, אנחנו נצטרך להכין איזשהו מסמך כדי שנוכל להסביר באיזושהי ועדה יותר קצרה וקטנה שתוכל באמת לטפל בנושא הזה שמעוז דיבר עליו, שדניאל גריסרו עובד עליו

עמרי שרון:  אני חושב שיש המון, במיוחד בימים אלה, ספורטאים בעולם, בעיקר בארצות הברית אגב, שחקניות שהן ציוניות ורוצות לייצג את מדינת ישראל

עמרי שרון:  צריך להכין את המסמך הזה

עודד פורר: לעניין הספורט, אנחנו נמליץ כמובן על שינוי מדיניות הנפקת הדרכונים ואנחנו נכין את זה

עודד פורר:  אני שמח על ההתחייבות של השר כאן לעשות מצ'ינג של 400,000 שקל כדי לעשות את העבודה של משרד הקליטה

עודד פורר:  אני חייב לומר, אחד, משרד העלייה והקליטה לא נתן שום הודעה לספורטאים, ההודעה הזאת התקבלה אצלנו בהפתעה

עודד פורר:  אני חושב שזה פשוט ניצול לא נכון של התקציב

עודד פורר:  אני מכיר טוב את התקציב של משרד העלייה והקליטה ואני חושב שלקצץ דווקא בדבר הזה, שבאמת נמצא באיזושהי נישה קטנה, דווקא את זה לקחת ולהוריד משם, זה פשוט לא נכון ולא ראוי בעיניי

עודד פורר:  אני מודה לשר הספורט שלקח את זה על עצמו, וגם את התקציב שאושר אתמול, ה-5,000 שקלים

עודד פורר:       אני רוצה לעבור לנושא האמנים העולים, תחום התרבות

עודד פורר:  בבקשה, אדוני השר

מכלוף מיקי זוהר: קודם כל, אנחנו מאוד מאוד ערים להיקף העולים החדשים שמתוכם רבים באמת עוסקים בנושא האמנות

מכלוף מיקי זוהר:  לפי מחקר שעשינו, כ-15% מהעולים החדשים הם אמנים, ממש בהוויה שלהם, בעיסוקים שהם גם עשו עוד בהיותם בארץ מולדתם, ואנחנו שמים על כך דגש מאוד מאוד גדול במשרד התרבות והספורט

מכלוף מיקי זוהר:  אנחנו ממש ממש מתמקדים בנושא הזה, מנסים לאתר כמה שיותר אמנים, לתת להם מענה, לחבר אותם למוסדות התרבות והאומנות שאנחנו אמונים עליהם ומתקצבים אותם ועוזרים להם להשתלב מבחינת היכולת שלהם להגשים את האמנות שלהם פה בארץ ישראל, שמבחינתם זה היה חלום של שנים רבות

מכלוף מיקי זוהר:  עוד כשהם היו בארץ מולדתם הם חלמו תמיד לעלות ארצה ולעשות את הדברים האלו

מכלוף מיקי זוהר:       נמצאת פה גם ראש מטה התרבות שלנו, ילנה פרלמן, במקרה או שלא במקרה היא גם עולה, ותיקה כבר אפשר לומר, אז היא גם מכירה את העולמות האלו ויש להם קשר הדוק

מכלוף מיקי זוהר:  אנחנו תכף נראה לכם שדווקא בנושאים האלו יש למשרד הרבה מאוד דברים להציע ואנחנו גם עושים את הדברים

עודד פורר: עוד לפני שהנוכחים יעלו את הנושאים אני אגיד לך רק את הדברים שעלו בדיונים הקודמים, ופה אני חושב שיכולה להיות עזרה שלך גם אם היא לאו דווקא בהיבט התקציבי, אלא גם בהיבט של לתת את המטריה האדמיניסטרטיבית אל מול הרשויות המקומיות

עודד פורר:       בסופו של יום, רוב הפעילות של העולים החדשים, בטח בתחום של תרבות ואמנות, היא מול הרשויות המקומיות ומה שהם צריכים זה מתקנים, זה מקומות לעשות בהם אם זה קבוצת תאטרון, אם זה מתקנים לקונצרטים, ואם זה לריקוד או לכל דבר אחר

עודד פורר:  פה חייבים לרתום את הרשויות המקומיות

עודד פורר:  למשרד יש אמירה בנושא הזה, אפילו בחלק מהקריטריונים, לציין את זה כניקוד נוסף לרשות שמשקיעה ומאפשרת לקבוצות האלה לפרוח

עודד פורר:       אני אגיד לך שבעלייה החדשה שהגיעה לכאן בשנתיים-שלוש אחרונות הגיעו אמנים בקנה מידה מאוד מאוד משמעותי בחו"ל, בין-לאומי, רבים מהם עדיין עושים הופעות בין-לאומיות ודווקא עולם התרבות והאמנות הישראלית מפסיד אותם ולא נהנה מהם בגלל שאין להם את המקומות האלה

עודד פורר:  זה אפילו לא כרוך כמעט בתקציב בהיבט הזה אלא באמת לפתוח את הדלת לאותם אמנים

מכלוף מיקי זוהר: יש לנו במשרד מישהי מקסימה, מריה, היא פה, היא גם במקרה, או שלא במקרה, עולה ותיקה ומכירה את העולמות האלו היטב

מכלוף מיקי זוהר:  אנחנו רוצים להגיד דבר אחד, יש לנו דלת פתוחה לכל מי שרוצה להגשים את עצמו באמנות

מכלוף מיקי זוהר:  עולה חדש או עולה חדשה שרוצים להגשים את עצמם באמנות, כל מה שהם צריכים לעשות זה פשוט להגיע אלינו, אם זה למריה או אם זה ללנה, והם יקבלו מענה

מכלוף מיקי זוהר:  הם יקבלו מענה, אני אומר את זה בהתחייבות

מריה יריב: אנחנו הבנו שלפעמים לעולים החדשים אין את מקורות הידע והם לא יודעים למי לפנות

עודד פורר: אין להם את הנטוורקינג, זה הדבר הכי בסיסי במדינה הזאת

מריה יריב: אנחנו קבענו ב-20 במרס כנס מיוחד אליו נזמין את כל הארגונים, נשתדל להפיץ כמה שיותר את המידע כדי שנוכל לחשוף בפני האנשים

עודד פורר: אני מציע בהיבט הזה שאם אתם עושים כנס אז תודיעו לנו, לוועדה, שגם אנחנו נוכל להפיץ לארגונים שאנחנו מזמינים אותם לכל הדיונים שיכירו

מריה יריב: מצוין

מכלוף מיקי זוהר: אגב, אני רוצה לחזור לרגע אחד לנושא הספורט כי רואים אותנו בטלוויזיה – יש שניים אצלנו שאפשר לפנות אליהם: חמוטל זוזוט צדקה, שהיא ראש מנהל ספורט, וחן אביטן, ראש מטה ספורט

מכלוף מיקי זוהר:  המשרד שלנו באמת רוצה לשמוע מהשטח את הדברים שעולים, אם זה בתרבות ואם זה בספורט

מכלוף מיקי זוהר:  יש לנו אנשים מאוד מאוד קשובים

מכלוף מיקי זוהר:  אתם מוזמנים פשוט להעביר אלינו את האינפורמציה, את הבעיות, ואנחנו נטפל בהן

ילנה פרלמן: מנהל התרבות מוכן אפילו לתרגם למנהל הספורט אם יש צורך

מכלוף מיקי זוהר: כן, מנהל התרבות יתרגם למנהל הספורט אם יש חוסר תקשורת

אסיה ציירסקי: לפני שנה מאוד שמחתי שהייתה פה ועדה בנושא אמנים עולים, ולצערנו כל מה שקרה במשך השנה הזו לא נתן לנו להתקדם

אסיה ציירסקי:  אני מאוד שמחה לשמוע מכבוד שר התרבות שאתם כן עושים משהו בעניין הזה

אסיה ציירסקי:  אני בימאית ומפיקת קולנוע וטלוויזיה, אני גם משתתפת בוועדות קולנוע וטלוויזיה במשרד הקליטה

אסיה ציירסקי:  מה שהיו"ר עודד פורר אמר קורע לב, מה שקורה עם אמנים עולים שהגיעו ארצה, אמנים ברמה מאוד מאוד גבוהה

אסיה ציירסקי:  אני גם נורא מצטערת על זה ששר הקליטה אמר שהעדיפות של המשרד שלו היא לעליות מארצות הברית, מצרפת ושכחו את דוברי הרוסית, יוצאי ברית המועצות

אסיה ציירסקי:       זה שהפסיקו לתת לאמנים עולים מענק – אני רואה בכל מיני חברות בטלגרם ובפייסבוק שכותבים: בשביל מה אנחנו צריכים את הוועדה אם אפילו דבר כזה, כמו 2,500 שקל, אנחנו לא יכולים לקבל? מי שעשה את הוועדה, מי שקיבל שם ציון, היה מקבל מענק חד-פעמי, לצלמים למשל כדי לקנות ציוד מסוים וכדו'

אסיה ציירסקי:  אין כלום

אסיה ציירסקי:  אין להם אפשרות גם ללמוד עברית

אסיה ציירסקי:  יש אנשים שיותר משנה עוד לא רשומים לאולפנים ללימוד עברית

אסיה ציירסקי:  מצד שני, אני באמת מאוד שמחה שמשרד התרבות הולך לקראת האמנים כי אני אשמח מאוד לשתף פעולה עם זה

אסיה ציירסקי:  אני מכירה אישית המון עולים שהם ממש שליחים שלנו

עודד פורר: הבעיה המרכזית, אדוני השר, זה שנוצרה פה לקונה

עודד פורר:  משרד העלייה והקליטה יצא לחלוטין מהתמיכה בתחומים האלה

עודד פורר:  תכף נשמע את המשרד

עודד פורר:  במשרד התרבות והספורט לאורך השנים לא היו מבחני תמיכה כאלה כי משרד העלייה והקליטה נתן, אבל מרגע שמשרד העלייה והקליטה נסוג כמעט לגמרי - - -     

מכלוף מיקי זוהר: השנה הוא נסוג?      

עודד פורר: זה תהליך שקרה כבר כמה שנים שהחל מביטול ועדת הארבעה, שזה היה אחד הכלים הכי משמעותיים שחיבר את העולים גם לפעילות ברשויות המקומיות

עודד פורר:  גם הקרן לאמנים נסגרה

קלאודיה כץ: אני רק אגיד, לטובת השר, שמדובר במרכז לקליטת אמנים עולים שהוקם בשנות ה-90' יחד עם משרד התרבות והספורט, משרד החינוך, ולגוונים המשרד שינה את הרכבו

קלאודיה כץ:  היה מימון חצי-חצי

קלאודיה כץ:  ב-2006 משרד התרבות יצא מהמרכז ומשרד הקליטה – היה מדובר אז על 10 מיליון שקל לשנה – כל פעם תוקצב פחות ופחות ופחות, כל שנה פחות מיליון, עד שזה נמחק לגמרי והתקציב הזה לא קיים במשרד כבר הרבה מאוד שנים

מכלוף מיקי זוהר: אני מוכן לקיים דיון

מכלוף מיקי זוהר:  מבחינתי, אני אומר חד-משמעית, למשרד התרבות והספורט יש עניין גדול בקידום אמנים עולים מכמה סיבות: אחת, אני רוצה שישראל תמיד תהיה מוקד לעליית העולים, שלא יחששו לעלות ארצה מתוך תחושה שלא יוכלו לממש את הרצון שלהם או את הכישרון שלהם בישראל

אסיה ציירסקי: הם כבר מדברים על לעזוב כי אין להם תמיכה

מכלוף מיקי זוהר: דבר שני, אנחנו גם יודעים שדה-פקטו, מנתונים שהוצגו בפנינו, הרבה מאוד מהעולים החדשים הם אמנים בהוויה שלהם

מכלוף מיקי זוהר:  הדבר השלישי, זה גם נותן מענה אמיתי לציבור העולים בישראל לאומנות שהם רוצים לראות עוד מארץ מולדתם, שהרי רבים מהעולים שגם מגיעים ארצה רוצים לראות משהו שהם היו רגילים לראות בארץ המוצא שלהם שקשה להם למצוא בישראל, ואם לאמנים שעלו לכאן יש את האפשרות להציג בפניהם את כל הנושאים התרבותיים שהם טובים בהם – אם זה אופרה וכדו'

אסיה ציירסקי: תעזרו, בבקשה

מכלוף מיקי זוהר: אז אמרתי חד-משמעית, יש שר חדש במשרד התרבות והספורט, שנה אולי, אני כבר לא יודע אם זה נחשב לחדש, והגישה שלו היא שונה

מכלוף מיקי זוהר:  אני אומר שאפשר לעשות שיח בין המשרדים, לאגם משאבים ואנחנו נביא מקור תקציבי כדי להחזיר עטרה ליושנה

מכלוף מיקי זוהר:  אני בעד לחזק את זה, נקודה

אסיה ציירסקי: שאלו פה עולים שהגיעו לפני שנה, עולים חדשים אמנים, "מה אתם צריכים?" הם אמרו: תנו לנו מפתח, תנו לנו מקום

אסיה ציירסקי:  יש ערים שיש שם בתי עולה שיכולים לעשות שם משהו אבל ברוב הערים אין

ילנה פרלמן: צהריים טובים לכולם, אני ממש מתרגשת להיות פה, חיכיתי הרבה זמן לישיבה הזו

ילנה פרלמן:  לצערי, חשבתי שאנחנו נהיה במצב שבו פרויקט שהתחלנו לעבוד עליו בתחילת הקדנציה כבר יעבור

ילנה פרלמן:  פה אני רוצה לפרוט בכמה משפטים את מה שהשר אמר לגבי החשיבות שהוא מקדיש לנושא של אמנים עולים – מתחילת הקדנציה, איך שנכנסנו למשרד, השר תקצב שני מיליון שקלים לסדנאות הכרה עם עולם האומנות והתרבות בארץ לעולים חדשים

ילנה פרלמן:  זה היה גם שיא גל הקליטה לפני כשנה

ילנה פרלמן:       אנחנו הגענו כבר למצב שהפרויקט מוכן ואמור היה לצאת לדרך

ילנה פרלמן:  גם דיברנו עם משרד העלייה והקליטה וגם כשהבנו שכנראה יש לכם פחות אפשרות להשתתף כלכלית אמרנו: אין דבר, זה באמת חשוב לנו, אנחנו נלך על זה

ילנה פרלמן:  לצערנו הרב, המלחמה טרפה את הקלפים והסכום שהיה אמור לצאת לפרויקט הלך לצרכי מלחמה

ילנה פרלמן:  הפרויקט מוכן, ברגע שהאוצר ייתן לנו את האפשרות אנחנו מוכנים לצאת לדרך

ילנה פרלמן:  מדובר בחממות שמביאות את האמנים האלה, מסבירות להם, מלוות אותם - - -     

עודד פורר: על איזה סכום מדובר?     

ילנה פרלמן: מתקציב המשרד השר הקציב שני מיליון שקל

עודד פורר: אני רוצה לשאול פה את משרד העלייה והקליטה

עודד פורר:  הגיעו בשנתיים האחרונות סדר גודל של קרוב ל-100,000 עולים ממדינות ברית המועצות לשעבר

עודד פורר:  אני מסתכל למשל על תקציב עידוד העלייה מצרפת, חתכתם את התקציב של עידוד עלייה ממדינות ברית המועצות לשעבר, קיצצתם אותו ב-50%, אם לא יותר, והכפלתם את התקציב לעידוד עלייה בצרפת פי 13-14

עודד פורר:       אני מאלה שהובילו את תוכנית "צרפת תחילה" לעידוד עלייה מצרפת לישראל, אני יותר מאשמח לראות כאן עלייה צרפתית מאסיבית

עודד פורר:  אבל כשאנחנו מדברים על מספרים של כמה מאות עולים שהולכים לקבל פה סכומי עתק במובנים האלה, כשמשאירים בהפקרות עלייה בסדרי גודל משמעותיים – שאגב, אותו תקציב שעליו מדברת ילנה הוא נכון גם לגבי העולים מצרפת שהגיעו לכאן

עודד פורר:  גם העולים מצרפת שהגיעו לכאן, גם הם רוצים לעסוק בתרבות ואומנות ואני בטוח שגם בהם יש מהתחום הזה ויש גם חשיבות לתקציב הקליטה הזה

עודד פורר:  לכן זו איזושהי חלוקת משאבים לא ברורה

עודד פורר:  אם יש משאבים עודפים זה בסדר, כשאומרים ניתן עוד, אבל לבוא ולחתוך את תוכניות הקליטה של ספורטאים, של אמנים, של מלגות – זה לא סביר בעיניי

קלאודיה כץ: אני אמסור את זה - - -     

עודד פורר: כן, לא ציפיתי לתשובה אחרת

עודד פורר:  אין לי טענות בהיבט הזה

אלינה פדרול-קביטקובסקי: אדוני השר ואדוני יושב-הראש, כמו שאומרים, יש זמן לאסוף אבנים, יש זמן לפזר אבנים, יש זמן לאהוב, יש זמן לשנוא, כנראה יהיה זמן להבין מה זה תרבות, על מה אנחנו נאבקים

אלינה פדרול-קביטקובסקי:  אנחנו לא מחלקים את הכסף, אנחנו רק צריכים להבין מה זה תרבות ישראלית ובזה צריך להשקיע

אלינה פדרול-קביטקובסקי:  לפי דעתי, תרבות ישראלית – מה שחשוב זה לתת אור

אלינה פדרול-קביטקובסקי:  בואו נחשוב מה זה לתת אור, זוהר, תרבות ישראלית חדשה, מה זה כולל ובמה אנחנו תומכים ולא רק איך מחלקים את הכסף

אלינה פדרול-קביטקובסקי:  דבר שני, לפי דעתי זה לא נכון להעדיף את הספורט

אלינה פדרול-קביטקובסקי:  זה לא נכון לדבר בהתחלה על ספורט ואחר כך על תרבות

אלינה פדרול-קביטקובסקי:  זה לא נכון כי התרבות יותר חשובה מכל דבר

עודד פורר: זה לא היה לפי סדר חשיבות, זה היה בסך הכול לפי סדר הא'-ב'

אלינה פדרול-קביטקובסקי: כאמנים אנחנו מרגישים חלק מהחברה אבל אנחנו גם מרגישים שאנחנו אחורה-אחורה מבחינת ההתייחסות לתרבות שלנו וסדרי העדיפויות

אלינה פדרול-קביטקובסקי:  אנחנו הגענו מאוקראינה, תרמנו 30 שנה לתרבות, עשינו הרבה פעולות ובעלי יספר מה התוצאה של זה

אלינה פדרול-קביטקובסקי:  יש פה עניין שצריך להבין מהשורש

אלינה פדרול-קביטקובסקי:  יש באמת בעיה לעולים חדשים להצטרף לחברה כי יש תקרת זכוכית שהגיע הזמן לשבור אותה ואי אפשר להמשיך כך

אלינה פדרול-קביטקובסקי:  10 שנים משרד הקליטה לא נותן כסף לפרויקטים, או שמציבים תנאים כאלה שאי אפשר לבצע אותם, אי אפשר לתמוך באמן, והאמן נשאר לבד עם האמנות שלו, עם רצון לתרום לתרבות, ליצור משהו חדש

אלינה פדרול-קביטקובסקי:       אנחנו כמשפחה עכשיו הלכנו לשלושה כיוונים חדשים בתרבות: בקולנוע זה סרט פוליפוני, דבר מדהים, חדש לגמרי, שאין בעולם כמותו, כיוון חדש באומנות זה "אורביטליזם", וכיוון חדש "פוטומנר" (Fotomanere), שמשלב צילום, פיסול וציור

אלינה פדרול-קביטקובסקי:  מי יודע על זה? מי תומך בזה? אף אחד

אלינה פדרול-קביטקובסקי:  זה אמנות אקספרימנטלית

אלינה פדרול-קביטקובסקי:  יש תקרת זכוכית

אלינה פדרול-קביטקובסקי:  בתמיכה של משרד הקליטה הלכנו 10 שנים, אחר כך אנחנו כבר לא שייכים למשרד הקליטה, אנחנו שייכים כבר למשרד התרבות, שהוא חייב לתת עזרה ולפתח את האמנות שלנו, ועם מה אנחנו נשארים? אחרי שתומכים, תומכים, משקיעים כסף באמנות, מייצגים את המדינה, אנחנו לא מקבלים כלום, שום תמיכה

מכלוף מיקי זוהר: אני חייב לומר משפט אחד בהקשר הזה

מכלוף מיקי זוהר:  משרד התרבות והספורט חד-משמעית לוקח אחריות מלאה על עולים אמנים

מכלוף מיקי זוהר:  זה מאוד מאוד חשוב לי

מכלוף מיקי זוהר:  זה מאוד חשוב לי אז זה צריך להיות חשוב גם למשרד

מכלוף מיקי זוהר:  עולים אמנים מבחינתי הם אבן שואבת לעולם התרבות בישראל, כי אני חושב שרבים מהעולים החדשים שמגיעים גם כאמנים, מגיעים כאמנים מוכשרים

מכלוף מיקי זוהר:  אנחנו ראינו את זה וזיהינו את זה

מכלוף מיקי זוהר:  הם באמת טובים במה שהם עושים וזה יכול לסייע מאוד לעולם התרבות בישראל

מכלוף מיקי זוהר:  אבל אני אומר באותה נשימה, אנחנו נצטרך שיתוף פעולה ממשרד הקליטה והעלייה, הרי לא נוכל לעשות את זה לבד

מכלוף מיקי זוהר:       מבחינתי אני אומר, יש למשרד הקליטה והעלייה פרטנר, משרד שהוא באמת פרטנר לקדם את העולים החדשים שרוצים להמשיך להצטיין באמנות ובתרבות בהתאם למה שהם עשו גם בארץ מולדתם

מכלוף מיקי זוהר:  אגב, גם בתרבות וגם בספורט

מכלוף מיקי זוהר:  לכן אני אומר, כל מה שנוכל לייצר בו שיתופי פעולה ואינטראקציה, כולל הקצאת משאבים מתקציבי המשרד, אנחנו נעשה

אלינה פדרול-קביטקובסקי: אני לא דיברתי על עולים חדשים, על עולים ותיקים

אלינה פדרול-קביטקובסקי:  דבר שני, יש בעיות מרכזיות שמפריעות להשתלבות בתרבות גם לעולים ותיקים

אלינה פדרול-קביטקובסקי:  קודם כל, בהסתדרות אין דבר כזה מקצוע אמן, משפטית הוא לא מוגן

אלינה פדרול-קביטקובסקי:  צריך להחליט ולראות מה זה שאין מקצוע אמן, איך זה יכול להיות ואיך אין הגנה למקצוע הזה

עודד פורר: תודה

עודד פורר:  לאוניד פדרול, בבקשה

לאוניד פדרול: תודה

לאוניד פדרול:  אני רוצה להעלות את נושא השוויון בגיור

לאוניד פדרול:  אחרי 30 שנה של תרומה לתרבות הישראלית מצאתי את עצמי חסר בית

לאוניד פדרול:  עמדתי בראש מחלקת צילום במוזיאון ארץ ישראל במשך 22 שנה ולאחר מכן קיבלתי פנסיה של 2,500 שקל

לאוניד פדרול:  המצב האבסורדי נובע מכך שבשנות ה-90', בתקופת העלייה הגדולה, לא הוסדרו חוקי עבודה לעולים חדשים

לאוניד פדרול:  24 שנות הניסיון שלי באוקראינה לא התקבלו בישראל, בהסתדרות

לאוניד פדרול:  זה גרם לכך שקיבלתי פנסיה של 2,500 שקל

לאוניד פדרול:  זו בעיה חמורה שכבר אלינה דיברה עליה, על ההסתדרות

לאוניד פדרול:  גם נפגשתי בהסתדרות בתל אביב אנשי "כוח לעובדים" והם אמרו: אין לנו את המילה "אמן" אז אתה טכנאי פשוט

לאוניד פדרול:  לא יכול להיות דבר כזה

לאוניד פדרול:       דבר שני, אמנות ניסיונית, כמו שאלינה סיפרה על כך, צריכה להיות בראש סדר העדיפויות ויש לתמוך במימון הקמת מעבדת ניסוי במסגרת איגוד המפיקים, קולנוע וטלוויזיה

לאוניד פדרול:  המימון להקמת מעבדה לאמנות ניסיונית יבטיח שאנשי תרבות מוכשרים, אמנים, עולים חדשים וותיקים ישתלבו בתרבות הישראלית, כמו שעשינו פסטיבל בסיוע משרד הקליטה לפני כמה שנים, הפסטיבל נערך 10 שנים

לאוניד פדרול:  תודה על כך לוולדי כץ ולרונית ראובן

לאוניד פדרול:  ברצוני לציין גם כן את איגוד המפיקים לקולנוע וטלוויזיה והמנכ"ל צביקה גוטליב, שהוא הארגון היחיד שמעניק לי סיוע מקצועי וייעוץ משפטי מזה שבע שנים

לאוניד פדרול:  תודה

עודד פורר: תודה רבה

ילנה פרלמן: לסיכום, אני מציעה שנהיה פרקטיים כדי שהדיון הזה לא יישאר בגדר דיון תיאורטי ומכיוון שלכולנו יש רצון מאוד גדול לראות תוצאות

ילנה פרלמן:  אני, קודם כל, מזמינה את נציגי משרד העלייה והקליטה לכנס שאנחנו עושים ביחד – אגב, עם נציגי ההסתדרות, עם פורום העצמאיים של ההסתדרות

ילנה פרלמן:  זאת הייתה מלכתחילה פנייה שלהם אלינו ואנחנו רצינו לתת לזה מענה

ילנה פרלמן:  נשמח לראותכם שם

ילנה פרלמן:  מכיוון שבאמת מדובר בתקופה שבה המשאבים של כל המשרדים יחסית מוגבלים אנחנו חייבים לשתף פעולה ואני בטוחה שאחרי הכנס הזה, אחרי שאנחנו גם נכיר את השטח, נצא לדרך חדשה

ילנה פרלמן:  הכנס הוא ב-20 במרס, אנחנו אחרי זה נעביר את הפרטים

ילנה פרלמן:  יש למי לפנות ואנחנו פה בשבילכם ואני בטוחה שאנחנו נוכל לנסות אפילו להתחיל איזושהי דרך משותפת ביחד כדי שבפעם הבאה שנתכנס פה בוועדה לא יהיה אף אמן שירגיש שלא רואים אותו או לא שומעים אותו

עודד פורר: תודה רבה

עודד פורר:  חבר הכנסת אילוז, בבקשה

דן אילוז: במשך כל הדיון, לפחות בחלק של התרבות, אני חושב על שיר אחד שנכתב על ידי ארז ביטון, אני לא יודע אם אתם מכירים אותו, השיר על זוהרה אלפסיה

דן אילוז:  זוהרה אלפסיה הייתה זמרת ענקית במרוקו, זמרת של המלך – אבל לא כמו כל המרוקאים שאומרים שהם של המלך, היא באמת הייתה זמרת של המלך – ואחר כך היא עלתה לארץ

דן אילוז:  ארז ביטון, לפני שהוא היה משורר הוא היה עובד סוציאלי, פגש אותה דווקא כעובד סוציאלי באשקלון כשהוא הלך לשם כחלק מעבודתו ברווחה

דן אילוז:  הוא כתב שיר עליה, אני לא אקריא את השיר עכשיו כי זה פחות רלוונטי אבל אני כן חושב שזה דפוס שחזר על עצמו בהיסטוריה של מדינת ישראל

דן אילוז:      כבוד השר, אני קודם כל רוצה להגיד לך תודה על כך שבאת לפה עם פתיחות מאוד גדולה כן לסייע

דן אילוז:  אני כן רוצה לדייק משהו שאמרת, אמרת שהאמנים העולים הם חשובים גם כי הם מביאים הרבה טוב לקהילה של העולים, אני חושב שהם מביאים הרבה טוב לכל מדינת ישראל ולעושר התרבותי שיש כאן במדינת ישראל, כי אחד הדברים היפים שיש לנו בתרבות הישראלית זה שיש קולות כל כך שונים שבאים מכל העולם והגיעו כקיבוץ גלויות, ודווקא האמנים העולים הם אלו שמביאים את המטען הזה איתם לארץ

מכלוף מיקי זוהר: אמרתי את זה

דן אילוז: אז אני מצטרף לדבריך

עודד פורר: תודה רבה

עודד פורר:  חבר הכנסת דוידסון, בבקשה

סימון דוידסון: תודה רבה

סימון דוידסון:  אדוני, אני אתחיל מדברים טובים למרות שהכול רע בחיים האלו בזמן האחרון, אבל אני ממש נרגש אחרי הבוקר שהיה

סימון דוידסון:  אתה זוכר את הסיפור של התאחדות בתי הספר? השר סגר את האירוע הזה

סימון דוידסון:  אני רוצה לברך אותך על פתיחות, על הקשבה, על קשב, על רצון לעשות טוב לילדים של מדינת ישראל

סימון דוידסון:  אני, כאוהב ספורט וכאיש ספורט, התרגשתי מהאירוע, ואני רוצה גם להודות על העזרה למלגות לנושא הספורטאים העולים

סימון דוידסון:  יש הרבה מאוד ספורטאים עולים שלא קיבלו הרבה מאוד זמן את המלגות שלהם וזה פשוט תוקע אותם במהלך החיים וצריך לציין שאתם פתרתם את הנושא הזה

מכלוף מיקי זוהר: היה ברור לי שכל דיון בכנסת יעלה תקציבית אבל אנחנו פה

עודד פורר: מניסיונו הוא השאיר תקציב במשרד לדיונים בכנסת

סימון דוידסון: אני אספר לכם סיפור קצר על ספורטאי שהגיע לארץ לפני חצי שנה, בן 17, מרוסיה

סימון דוידסון:  הוא שחיין, באליפות העולם לנוער האחרונה, בווינגייט, הגיע למקום רביעי, ונשאר בארץ בגלל ובזכות התנאים שנותנים לו כדי לחיות במדינת ישראל, כי בהרבה מקומות בעולם אין את זה

סימון דוידסון:  אנחנו טובים מאוד מאוד מאוד במדינה הזאת בלתת תנאים מעולים לספורטאים שנמצאים ברמה הגבוהה אבל אנחנו לא יודעים לטפל בצעירים

סימון דוידסון:  זה לא משהו של חודש אחרון, שנה אחרונה, שנתיים, זה במשך הרבה מאוד שנים, ולא משנה איזו ממשלה

סימון דוידסון:      אני שמח שהשר נמצא פה כי אני אמרתי את זה כמה פעמים היום, ועודד יודע את הדעה שלי, הגיע הזמן שמדינת ישראל תבין שספורט זה לא רק המדליה, ספורט זה החינוך, ספורט זה חלק גם מהתרבות של המדינה

סימון דוידסון:  כשאתמול שחיינית של מדינת ישראל, אדוני השר, זכתה במדליית כסף באליפות העולם והדגל שלנו התנוסס בדוחה, קטאר, ואלפים שם שרקו בוז לאותה שחיינית, היא ייצגה את מדינת ישראל, ומה שהיא עשתה אתמול, אנחנו לא יכולים להשיג בשום מקום

מכלוף מיקי זוהר: הישג מדהים

סימון דוידסון: ההישג זה שמדינת ישראל חיה, בועטת, רואים אותנו בכל מקום ובקטאר

מכלוף מיקי זוהר: ובעולם השחייה, שאתה כל כך אוהב

סימון דוידסון: כן, ובשחייה

סימון דוידסון:  זו היסטוריה, זו פעם ראשונה

סימון דוידסון:  צריך להבין דבר אחד, התקציב של הספורט – אני מדבר עכשיו על הספורט אבל אני בטוח שגם התרבות – חייב להיות לפחות מוכפל

סימון דוידסון:  לפחות מוכפל

סימון דוידסון:  המדינה צריכה להבין את המשמעות של הספורט, את הכוח שיש לו, זה יגע גם במתקנים, גם במאמנים וגם באגודות, ובסופו של דבר זו המדינה שלנו ואנחנו צריכים להיות חזקים גם בספורט

סימון דוידסון:  תודה

עודד פורר: תודה רבה

עודד פורר:  השר, בבקשה

מכלוף מיקי זוהר: אני באמת חושב שיש חשיבות מאוד מאוד גדולה לדיונים בכנסת בנוכחות שרים

מכלוף מיקי זוהר:  זה לא דבר שהרבה שרים עושים לצערי, וזה המקום לומר שחשוב ששרים יגיעו לכנסת לדיונים שלמים מתחילתם ועד סופם וישמעו את הדברים שעולים מהשטח כי הכנסת משקפת דברים שעולים מהשטח

מכלוף מיקי זוהר:  אני שמונה שנים בכנסת, שנה כשר, וכבר הייתי בכמה וכמה דיונים בכנסת מתחילתם ועד סופם כנוכח בדיון וכמשתתף בדיון, ואני חושב שהרבה מאוד דברים באו לכדי פתרון

מכלוף מיקי זוהר:  לכן מומלץ בהזדמנות הזאת, ואני אומר את זה פעם אחרי פעם, ששרים יגיעו לדיונים בכנסת, ישמעו את הבעיות וייתנו מענה

מכלוף מיקי זוהר:       שתיים, תודה ליו"ר הוועדה על הדיון החשוב

מכלוף מיקי זוהר:  אני חושב שהבאנו כמה בשורות במהלך הדיון וכמה דברים משמעותיים שכן יוסיפו ויועילו לעולים החדשים בישראל

מכלוף מיקי זוהר:  מה דבר יותר מושלם וטוב מזה שהיה דיון בכנסת שבסופו גם יש פתרונות אופרטיביים לצורך שעולה מהשטח על ידי עולים חדשים? זה דבר נהדר וצריך שזה יקרה עוד ועוד

מכלוף מיקי זוהר:  אנחנו נמשיך את שיתוף הפעולה בשמחה גדולה

מכלוף מיקי זוהר:       לחברי הוועדה שהגיעו, כל הכבוד לכם על היוזמה ועל הדחיפה

מכלוף מיקי זוהר:  אנחנו נמשיך לשתף פעולה עם הכנסת

מכלוף מיקי זוהר:  אני מאוד מאמין בעבודה משותפת בין הממשלה לבין הכנסת, יש לזה יתרון עצום וזה גם מביא להרבה מאוד הישגים בעולמות שאנחנו אמונים עליהם, במקרה שלי תרבות וספורט

מכלוף מיקי זוהר:  תודה רבה

עודד פורר: תודה רבה

עודד פורר:  ראשית אני רוצה להגיד תודה לשר, על ההגעה שלך לוועדה והנוכחות לאורך כל הדיון, כולל לשמוע את הדוברים ואת הפניות שמגיעות מהשטח

עודד פורר:  אני חושב שחלק מהעובדה שעבדת בכנסת הרבה מאוד זמן, לא רק כיהנת בכנסת, עבדת גם בתפקידים שעשית, ראית עד כמה הוועדות הן חשובות, אני חושב גם לשר

עודד פורר:  בסוף, המידע שאתה מקבל פה מגיע באופן בלתי אמצעי וחושף הרבה מאוד דברים, ואכן גם יש כמה בשורות, אז אני רוצה להודות לך על ההירתמות

עודד פורר:       אני אשמח אם תצליח לרתום גם את שר עלייה והקליטה לטובת נושא תרבות ואמנות של עולים

עודד פורר:  תרבות ואמנות של עולים זה לא nice to have, זה ברמת must, ברמת must לחברה הישראלית

עודד פורר:  הכוח והחוסן של החברה הישראלית הוא המגוון התרבותי שלה

עודד פורר:  העובדה שמדינת ישראל היא מדינה קולטת עלייה – פעם ביקרתי בלוד אצל ראש העיר, הוא אומר לי שבבית ספר מדברים 47 שפות, אחד הגיע מפה, אחד מפה ואחד מפה, מכל העולם – זה באמת משהו חסר תקדים

עודד פורר:  זה היתרון הגדול שלנו

עודד פורר:  כולם מדברים על ישראל כ"סטארט-אפ ניישן", היא "סטארט-אפ ניישן" בגלל השילוב התרבותי הזה

עודד פורר:       אנחנו יודעים לעבוד מול כל העולם עם הבנה תרבותית של עבודה מול כל העולם

עודד פורר:  צריך להבין כשאתה עובד מול מדינות אחרות את ההבנה התרבותית

עודד פורר:  לצערי, אנחנו לא משתמשים בזה מספיק היום והמעמד של העלייה באופן כללי לא נותן את הביטוי לכוח הזה ולעובדה שאנחנו יכולים להיעזר בה בכל התחומים, ביחסי החוץ בוודאי אבל גם בנושא של תרבות ואמנות

עודד פורר:  זאת שפה בינלאומית וזו גאווה גדולה כשאנחנו רואים ספורטאי או ספורטאית מייצגים את ישראל בעולם, זאת גאווה גדולה כשאנחנו רואים אמן או אמנית נמצאים על הבמות ברחבי העולם ומביאים לנו כבוד

עודד פורר:  זה לא יקרה בלי שנתמוך באמת בדור הצעיר

עודד פורר:  אני חושב ששם צריך להשקיע

עודד פורר:  פה אני קורא למשרד העלייה והקליטה: ראשית, הנתונים אצלכם, אתם מכירים את החבר'ה, ההשקעה בדור הצעיר היא המפתח

עודד פורר:       אני אחזור רק על הסיכום שהיה בנושא של הספורט, על המלצה לשינוי מדיניות הנפקת דרכונים לספורטאים מצטיינים

עודד פורר:  אנחנו נעביר איזשהו נוסח שאנחנו חושבים שהוא נכון, הדברים שאנחנו חושבים שצריך לתקן בהחלטת הממשלה

עודד פורר:  אני מודה לשר על המצ'ינג שהוא התחייב לטובת פיצוי על מה שהפסיק משרד הקליטה לשלם לכל ספורטאי החל מינואר 24 ועל אישור תקציב שיאפשר לכל ספורטאי את המענק של 5,000 שקל שאושר על ידי משרד הקליטה אתמול

עודד פורר:       לעניין קידום אמנים עולים, אני רוצה לברך גם על היוזמה לקיום הכנס ב-20 במרס

עודד פורר:  אנחנו נסייע למשרד התרבות להפיץ את זה לקהל רחב יותר, ואני חושב שצריך להיות פה שיתוף פעולה הדוק עם משרד העלייה והקליטה כדי להפיץ את זה דרך כל רכזי הקליטה ברשויות המקומיות

מכלוף מיקי זוהר: אני גם אדבר עם השר על זה

עודד פורר: שר התרבות אמר פה שני מיליון שקלים סיוע לטובת אמנים עולים, הוא מוכן לעשות את המצ'ינג הזה מול משרד העלייה והקליטה אבל משרד העלייה והקליטה גם צריך להכניס את היד לכיס

עודד פורר:  אני תמיד אומר שעלייה וקליטה זה לא הביזנס הפרטי רק של משרד העלייה והקליטה והמשרדים האחרים צריכים להיות שותפים, אבל הינה, יש פה משרד שמוכן להיות שותף

מכלוף מיקי זוהר: לא מוכן – רוצה להיות שותף

עודד פורר: אז אני מצפה ממשרד העלייה והקליטה להרים את הכפפה הזו

עודד פורר:  חבל על העובדה הזו

עודד פורר:  אני מברך על היוזמה של השר לקיום שיח עם שר הקליטה כדי לייצר תמיכה ועזרה לעולים חדשים ולאיגום משאבים

עודד פורר:       אני כן אציין לגבי הסוכנות היהודית – אני מבקש ואני אומר את זה בסיכום הדיון, וכבר אמרנו את זה בדיונים קודמים וזה לצערי לא קרה – בפתיחת תיקי עלייה, וזו צריכה להיות דרישה של משרד הקליטה מהסוכנות היהודית, צריך להיות מצוין האם יש רקע של ספורט או רקע של תרבות ואמנות בקרב אותו עולה, גם בקרב הילדים

עודד פורר:  לא רק על המקצוע של ההורים

עודד פורר:  כל הזמן עסוקים במקצוע של ההורים

עודד פורר:  אבל אם עולה לפה מישהו שהילד שלו בגיל 9 מתעמל ברמה גבוהה, אם לא ידעו את זה כדי לקלוט אותו, כדי לשדך לו איגוד, הרבה פעמים זה גם לגבי בחירת עיר המגורים כי אם עיר המגורים היא לא מתאימה הפסדנו, הפסדנו אמן או ספורטאי וחבל

עודד פורר:  לכן הסוכנות היהודית חייבת להכניס את זה לתוך תיקי העלייה

עודד פורר:       סיימנו את הדיון, אני רוצה להודות לשר

עודד פורר:  תודה רבה לכולם, הישיבה נעולה